ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 7 Δεκ 2012\nΟ Δεκέμβρης ανήκει στον Ολυμπιακό\nΗ προϊστορία στα «χειμωνιάτικα» ντέρμπι\nΜε αφορμή το… χειμωνιάτικο φόντο του «παιχνιδιού της χρονιάς», σας θυμίζουμε όλα τα ντέρμπι των «αιωνίων» που έγιναν Δεκέμβρη μήνα.\nΑλλάζει ο καιρός κι έρχονται ισχυρές καταιγίδες, χιόνια και θυελλώδεις άνεμοι!\nΜε δημοσίευση σε γνωστή ιστοσελίδα του αντιεξουσιαστικού χώρου, μία οργάνωση ανέλαβε τον εμπρησμό στα δύο αυτοκίνητα του πρώην υπουργού, Γιάννου Παπαντωνίου.\nΜε προκήρυξη η οργάνωση "Μαχόμενη Μειοψηφία/ Κομάντγο Αλέξανδρος Γρηγορόπουλος ανέλαβε την ευθύνη του εμπρησμού των δύο αυτοκινήτων έξω από την κατοικία του πρώην υπουργού, Γιάννου Παπαντωνίου.\nΟι άγνωστοι τοποθέτησαν 7 γκαζάκια κάτω από τα δύο αυτοκίνητα που ήταν παρκαρισμένα έξω από το σπίτι του πρώην υπουργού και με αναμμένο στουπί τα πυρπόλησαν, με αποτέλεσμα να καταστραφούν ολοσχερώς.\nΑξίζει να σημειωθεί ότι αυτό έγινε σε μία από τις καλύτερες φυλασσόμενες περιοχές της Αττικής, την Κηφισιά και με το σπίτι του κ. Παπαντωνίου να βρίσκεται μόλις σε απόσταση 500 μέτρων από την πρωθυπουργική κατοικία.\nΗ οργάνωση αναλαμβάνει την ευθύνη και μάλιστα αναφέρει χαρακτηριστικά πως "φλέρταραν με την εικόνα φλεγόμενης βίλας και του τρομοκρατημένου Παπαντωνίου και της “γυναίκας” του να ψάχνουν εξόδους διαφυγής, είχαμε αποκλείσει εξ' αρχής μια τέτοια προοπτική καθώς στο εσωτερικό της βίλας υπήρχε το μικρό τους παιδί το οποίο και δεν θέλαμε να θέσουμε σε οποιοδήποτε κίνδυνο".\nΔημοσκόπηση: Ισόπαλοι Τσίπρας και Σαμαράς στην καταλληλότητα για την πρωθυπουργία\nΜια μεγάλη ανατροπή στα «δεδομένα» που είχαν δημιουργηθεί από τις πρόσφατες δημοσκοπήσεις, φέρνει η νέα έρευνα που διενεργήθηκε από την εταιρεία Metron Analysis, καθώς για πρώτη φορά ο επικεφαλής του ΣΥΡΙΖΑ Αλ. Τσίπρας, εμφανίζεται εξίσου δημοφιλής με τον Αντ. Σαμαρά σε ό,τι έχει να κάνει με την καταλληλότητα για τη θέση του πρωθυπουργού.\nΣυγκεκριμένα, στην έρευνα η οποία πραγματοποιήθηκε για λογαριασμό της «Εφημερίδας των Συντακτών», πλέον κατάλληλος για τη θέση του πρωθυπουργού θεωρείται και πάλι ο... κανένας (μεταξύ των τωρινών πολιτικών αρχηγών), ωστόσο ο κ. Τσίπρας και ο Κ. Σαμαράς μοιράζονται την επόμενη θέση με ποσοστό 20%. Πιο συγκεκριμένα, οι κ.κ. Τσίπρας και Σαμαράς θεωρούνται οι πιο κατάλληλοι από το 20% των ερωτηθέντων και ακολουθούν ο Π. Καμμένος με 5%, ο Ν. Μιχαλολιάκος και ο Ευ. Βενιζέλος με 4%, ο Φ. Κουβέλης 3% και η Α. Παπαρήγα με 2%.\nΣύμφωνα, μάλιστα, με την εφημερίδα, αυτή είναι η πρώτη φορά που αρχηγός της αξιωματικής αντιπολίτευσης φθάνει σε ποσοστό εν ενεργεία πρωθυπουργό, ο οποίος συνήθως διατηρεί την πρώτη θέση, έστω κι αν το κόμμα του υπολείπεται της αξιωματικής αντιπολίτευσης.\nΣημειώνεται επίσης ότι ο Αλέξης Τσίπρας εμφανίζεται και πρώτος σε ποσοστό δημοτικότητας μεταξύ των πολιτικών αρχηγών, με ποσοστό που φτάνει το 40%, ενώ ακολουθούν ο ο Πάνος Καμμένος και ο Φώτης Κουβέλης με 35%.\nΣε ό,τι έχει να κάνει με τα ποσοστά των κομμάτων στο ερώτημα της πρόθεσης ψήφου, ο ΣΥΡΙΖΑ και πάλι εμφανίζεται να προηγείται με ποσοστό 22%, έναντι ποσοστού 19,8% που συγκεντρώνει η ΝΔ. Ακολουθεί η Χρυσή Αυγή με 9%, οι Ανεξάρτητοι Έλληνες με 6%, το ΠΑΣΟΚ με 5%, η Δημοκρατική Αριστερά με 4,5% και το ΚΚΕ με 4,1%. Σημειώνεται ότι οι αναποφάσιστοι, τα λευκά/άκυρα και όσοι αποφεύγουν να απαντήσουν, αποτελούν το 25,5% των ερωτηθέντων. Ως προς την παράσταση νίκης οι ερωτηθέντες σε ποσοστό 46% θεωρούν ότι σε περίπτωση διεξαγωγής εκλογών ο ΣΥΡΙΖΑ θα κερδίσει και ακολουθεί η Νέα Δημοκρατία με 26%.\nΣτα υπόλοιπα στοιχεία της έρευνας, οι πολίτες εμφανίζονται απαισιόδοξοι τόσο για το μέλλον των ίδιων, όσο και για το μέλλον της χώρας. Στην συντριπτική πλειοψηφία τους (67%) οι ερωτώμενοι εμφανίζονται δυσαρεστημένοι από την κυβέρνηση, όμως μόλις ένας στους τρεις (33%) θέλει πρόωρες εκλογές, σε αντίθεση με το 61% που δηλώνει ότι αυτό το ενδεχόμενο θα πρέπει να αποφευχθεί.\nΣε ερώτηση για το Μνημόνιο, το 64% δηλώνει ότι «πρέπει να προχωρήσουμε στην καταγγελία του γιατί απέτυχε», ενώ το 27% «να το τηρήσουμε, ώστε να μπορέσουμε στη συνέχεια να το βελτιώσουμε. Δεν ξέρω/ δεν απαντώ δηλώνει το 9%.\nΌσον αφορά την οικονομική κρίση, το 84% των ερωτηθέντων βλέπει χειρότερη την κατάσταση της οικονομίας, ενώ το 78% περιμένει ότι η κατάσταση θα χειροτερέψει την επόμενη χρονιά.\nΦορολογικό: Τι ισχύει για τα «μπλοκάκια»\n«Αυτός που έχει μπλοκάκι σε έναν εργοδότη δεν θα φορολογηθεί ως επιχειρηματίας και ούτε και θα πληρώσει και τέλος» ανέφερε ο υπουργός Οικονομικών Γ. Στουρνάρας. Τι δήλωσε για τη φορολόγηση των υπόλοιπων επιχειρηματιών. «Φορολογική τρέλα» οι προτάσεις του υπουργείου Οικονομικών λέει ο πρόεδρος της ΕΣΕΕ Β. Κορκίδης. Τι περιλαμβάνει η κυβερνητική πρόταση προς τα κόμματα που στηρίζουν την κυβέρνηση, σύμφωνα με αποκλειστικό δημοσίευμα του ΑΠΕ. Οι σημερινές δηλώσεις του κ. Στουρνάρα και τα νέα δεδομένα στη σύσκεψη με το ΠΑΣΟΚ και τη ΔΗΜΑΡ για το φορολογικό...\nΚόντρες το Σαββατοκύριακο στην Α2 Κορινθίας ΗΡΑΚΛΗΣ ΞΥΛΟΚΑΣΤΡΟΥ - ΑΝΑΓΕΝΝΗΣΗ ΚΙΑΤΟΥ & ΤΕΝΕΑΤΗΣ - ΠΑΣ ΚΥΨΕΛΟΣ\nΜε τους αγώνες της 12ης αγωνιστικής συνεχίζεται , το Σαββατοκύριακο, το πρωτάθλημα της Α2 Κατηγορίας Κορινθίας. Αύριο διεξάγονται 5 από τα 8 παιγνίδια της αγωνιστικής. Στο Ξυλόκαστρο ο Ηρακλής αγωνίζεται στο ντέρμπυ της ημέρας με την Αναγέννηση Κιάτου, ενώ η Θύελλα Κ. Διμηνιού μάχεται στον Άσσο τον Αετό Αγγελοκάστρου. Την ίδια ώρα στο Βραχάτι ο Άρης Βοχαϊκού δοκιμάζεται απο τον Πανευρωστινιακό, ενώ στον Συνοικισμό ο Άρης Κορίνθου φιλοξενεί την ομάδα του Αετού Κριονερίου. Στο Λέχαιο η τοπική ομάδα αντιμετωπίζει τον Άρη Αρχαίας Κορίνθου.\nΗ αγωνιστική συνεχίζεται την Κυριακή με τους υπόλοιπους 3 αγώνες του προγράμματος όπου ο πρωτοπόρος Κύψελλος Κορίνθου δοκιμάζεται , στο Σολομό, από τον γηπεδούχο Τενεάτη. Δοκιμασίες εκτός έδρας γιά ΑΟ. Αλμυρή και ΑΟ. Σολομό που αγωνίζωνται σε Εξαμίλια και στο "ΓΙΑΝΝΗΣ ΣΤΕΦΑΣ" Ισθμίων με Γαλάζιους Νέους και Ισθμιακό, αντίστοιχα.\nΗ 12η ΑΓΩΝΙΣΤΙΚΗ\nΑΡΗΣ ΒΟΧΑΙΚΟΥ - ΠΑΝΕΥΡΩΣΤΙΝΙΑΚΟΣ\nΘΥΕΛΛΑ Κ. ΔΙΜΗΝΙΟΥ - ΑΕΤΟΣ ΑΓΓΕΛΟΚΑΣΤΡΟΥ\nΗΡΑΚΛΗΣ ΞΥΛΟΚΑΣΤΡΟΥ - ΑΝΑΓΕΝΝΗΣΗ ΚΙΑΤΟΥ\nΑΟ ΛΕΧΑΙΟΥ - ΑΡΗΣ ΑΡΧ. ΚΟΡΙΝΘΟΥ\nΑΡΗΣ ΚΟΡΙΝΘΟΥ - ΑΕΤΟΣ ΚΡΥΟΝΕΡΙΟΥ\nΓΑΛΑΖΙΟΙ ΝΕΟΙ - ΑΟ ΑΛΜΥΡΗΣ\nΤΕΝΕΑΤΗΣ - ΠΑΣ ΚΥΨΕΛΟΣ\nΙΣΘΜΙΑΚΟΣ - ΑΟ ΣΟΛΟΜΟΥ\nΚόντρες Αστέρα Δερβενίου - ΠΑΟ Λουτράκι και Παννεμεεατικού - Σπαθοβουνίου αύριο στην Α1 Κορινθίας\nMε αρκετούς ενδιαφέροντες αγώνες συνεχίζεται αύριο στις 3 το απόγευμα το πρωτάθλημα της Α1 κατηγορίας Κορινθίας , στα πλαίσια της 13ης αγωνιστικής. Ο επικεφαλής της βαθμολογίας Α.Ο. Λουτρακίου εκστρατεύει , στο Δερβένι , όπου στο γήπεδο "ΚΩΣΤΑΣ ΒΥΖΑΣ", κοντράρεται με τον φορμαρισμένο Αστέρα Δερβενίου, ενώ ο Α.Ο. Σπαθοβουνίου δοκιμάζεται , την ίδια ώρα στη Νεμέα, από τον Παννεμεατικό. Ο ΠΑΣ Κλένια , στο γήπεδο Σολομού, αντιμετωπίζει τον Πανκαμαριακό, ενώ η Ελλάδα Βέλου κερδίζει χωρίς κόπο και στα "χαρτιά τρίποντο" επί της Προοδευτικής Περιγιαλίου , η οποία έχει αποχωρήσει του πρωταθλήματος. Εκτός έδρας , στην Αρχαία Κόρινθο, αγωνίζεται ο Ατρόμητος Χιλιομοδίου κόντρα στον Ηρακλή Λεχαίου, ενώ στο "ΓΙΑΝΝΗΣ ΣΤΕΦΑΣ" , στα Ίσθμια ο Ολυμπιακός Λουτρακίου υποδέχεται τον Σαρωνικό Γαλατακίου. Στους Αγίους Θεοδώρους η τοπική ομάδα φιλοξενεί τον Πανσολυγειακό, ενώ τέλος στη Ξυλοκέριζα , ο τοπικός Εθνικός μάχεται με στόχοτην νίκη την Θύελλα Πετρίου\nΕΛΛΑΣ ΒΕΛΟΥ - ΠΡΟΟΔΕΥΤΙΚΗ 3-0(α.α)\nΑΓ. ΘΕΟΔΩΡΟΙ - ΠΑΝΣΟΛΥΓΕΙΑΚΟΣ\nΣΦΛ ΟΛΥΜΠΙΑΚΟΣ - ΣΑΡΩΝΙΚΟΣ\nΠΑΣ ΚΛΕΝΙΑ - ΠΑΝΚΑΜΑΡΙΑΚΟΣ\nΠΑΝΝΕΜΕΑΤΙΚΟΣ - ΑΟ ΣΠΑΘΟΒΟΥΝΙΟΥ\nΕΘΝΙΚΟΣ ΞΥΛΟΚΕΡΙΖΑΣ - ΘΥΕΛΛΑ ΠΕΤΡΙΟΥ\nΑΣΤΕΡΑΣ ΔΕΡΒΕΝΙΟΥ - ΠΑΟ ΛΟΥΤΡΑΚΙ\nΗΡΑΚΛΗΣ ΛΕΧΑΙΟΥ - ΑΤΡΟΜΗΤΟΣ ΧΙΛΙΟΜΟΔΙΟΥ\n- Την αποχώρηση του από την ΚΑΕ Παναθηναϊκός ανακοίνωσε ο Δημήτρης Γιαννακόπουλος\n- Με δάκρυα στα μάτια ο πρόεδρος των "πρασίνων" κατηγόρησε τον θείο του, Θανάση πως τον κορόιδεψε δίνοντας του λάθος οκονομικά στοιχεία\n- Δείτε σε βίντεο όλη τη συνέντευξη Τύπου\nΕΟΠΥΥ ΣΥΜΒΕΒΛΗΜΕΝΟΙ Προμηθευτές Υγείας ΚΟΡΙΝΘΙΑΣ\nEγκύκλιο με την οποία ενημερώνονται οι μαθητές της τρίτης τάξης λυκείου, που πρόκειται να συμμετάσχουν στις πανελλαδικές εξετάσεις, για τα εξεταζόμενα, τα επιλεγόμενα μαθήματα και άλλα, έστειλε σήμερα το υπουργείο Παιδείας στα λύκεια της χώρας.\nΓια την επιλογή του δεύτερου μαθήματος γενικής παιδείας, που ο υποψήφιος πρόκειται να εξεταστεί σε πανελλαδικό επίπεδο, πρέπει να λάβει υπόψη του τα μαθήματα αυξημένης βαρύτητας κατά επιστημονικό πεδίο καθώς και τα μαθήματα γενικής παιδείας που τα αντικαθιστούν με τους αντίστοιχους συντελεστές βαρύτητας. Αν τα επιστημονικά πεδία που προτίθεται να επιλέξει ο υποψήφιος έχουν ως μαθήματα αυξημένης βαρύτητας τα μαθήματα της κατεύθυνσης που εξετάστηκε (π.χ. μαθητής θετικής κατεύθυνσης προτίθεται να επιλέξει το 3ο και 4ο επιστημονικό πεδίο όπου τα μαθήματα αυξημένης βαρύτητας είναι τα μαθήματα της κατεύθυνσης του ) τότε ο υποψήφιος αυτός έχει τη δυνατότητα να επιλέξει ως δεύτερο μάθημα γενικής παιδείας οποιοδήποτε από τα τέσσερα επιλεγόμενα μαθήματα γενικής παιδείας.\nΔεν παίζεται ο άνθρωπος με τίποτα!\nΔείτε τι έκανε ο αθεόφοβος....\nΠΕΛΟΠΟΝΝΗΣΟΣ: Δείτε τις ψήφους που πήραν οι έμποροι στις εκλογές της ΕΣΕΕ\nΟι εκπρόσωποι του συνδυασμού «Ενωμένο Ελληνικό Εμπόριο» που ανήκουν στην Ομοσπονδία Εμπορικών Συλλόγων Πελοποννήσου και Νοτιοδυτικής Ελλάδας, εξελέγησαν με μεγάλη σταυροδοσία.\nΟ κ Παγώνης Βασίλης, Πρόεδρος ΟΕΣΠ&ΝΔΕ έλαβε την τρίτη θέση με (232) σταυρούς\nΟ κ Παυλίδης Ηλίας, Ά Αντιπρόεδρος ΟΕΣΠ&ΝΔΕ έλαβε την τέταρτη θέση με (227) σταυρούς\nΟ κ Ευαγγελίου Ευάγγελος, Γενικός Γραμματέας 0ΕΣΠ&ΝΔΕ, έλαβε την δέκατη τρίτη θέση με (143) σταυρούς\nΗ κ Χριστάκου Ιωάννα, Αντιπρόσωπος της ΟΕΣΠ&ΝΔΕ έλαβε την πέμπτη θέση για την Ελεγκτική Επιτροπή με (112 ) σταυρούς\nΟ εκπρόσωπος του συνδυασμού «Ανεξάρτητη Συνεργασία Εμπόρων»κ Ρώρος Γεώργιος έλαβε (30) ψήφους και εξελέγη μέλος του Διοικητικού Συμβουλίου της ΕΣΕΕ.\nΣτην συγκρότηση του Διοικητικού Συμβουλίου σε Σώμα και στην Ελεγκτική Επιτροπή οι εκπρόσωποι έλαβαν υψηλές θέσεις.\nΟ κ Παγώνης Βασίλης, Πρόεδρος ΟΕΣΠ&ΝΔΕ, εξελέγη Ά Αντιπρόεδρος της ΕΣΕΕ.\nΟ κ Παυλίδης Ηλίας, Ά Αντιπρόεδρος ΟΕΣΠ&ΝΔΕ, εξελέγη Αναπληρωτής Γενικός Γραμματέας της ΕΣΕΕ.\nΟ κ Ευαγγελίου Ευάγγελος, Γενικός Γραμματέας 0ΕΣΠ&ΝΔΕ, εξελέγη μέλος του ΔΣ της ΕΣΕΕ και υπεύθυνος φορολογικών υποθέσεων και οικονομικών πόρων της ΕΣΕΕ.\nΗ κ Χριστάκου Ιωάννα, Αντιπρόσωπος της ΟΕΣΠ&ΝΔΕ, εξελέγη μέλος της Ελεγκτικής Επιτροπής της ΕΣΕΕ.\nΟι εκλεγμένοι εκπρόσωποι της ΟΕΣΠ&ΝΔΕ στα Όργανα Διοίκησης της ΕΣΕΕ, διαβεβαιώνουν ότι θα κάνουν τα πάντα για να δικαιώσουν τη στήριξή του εμπορικού κόσμου και να δώσουν ουσιαστικές λύσεις στα προβλήματα. Η Ομοσπονδία Εμπορικών Συλλόγων Πελοποννήσου και Νοτιοδυτικής Ελλάδας, η μεγαλύτερη Ομοσπονδία της Ελλάδας, μέσω του τριτοβάθμιου συνδικαλιστικού της οργάνου, θα λειτουργήσει για τη σύνθεση, τη συνεννόηση, τη συνεργασία, την παραγωγή έργου και την αποτελεσματικότητα, ώστε οι αγορές να επιστρέψουν σε ρυθμούς ανάπτυξής\nAIMOΔΟΣΙΑ ΣΤΟ ΞΥΛΟΚΑΣΤΡΟ\nΟ Δήμαρχος Ξυλοκάστρου – Ευρωστίνης καλεί όλους τους δημότες να συμμετάσχουν στην αιμοδοσία που θα πραγματοποιηθεί από τον Σύλλογο Εθελοντών Αιμοδοτών Ξυλοκάστρου «Οι φίλοι της ζωής» την Κυριακή 9 Δεκεμβρίου 2012 από τις 09:00 π.μ. έως τις 13:30 μ.μ. και την Τετάρτη 12 Δεκεμβρίου 2012 από τις 16:00 μ.μ. έως 20:00 μ.μ., στα γραφεία του Συλλόγου, Αγ. Βλασίου 20\nΦΕΝΕΟΣ-ΛΙΜΝΗ ΔΟΞΑ Ο ΔΗΜΟΦΙΛΕΣΤΕΡΟΣ ΠΡΟΟΡΙΣΜΟΣ ΤΟΥ 2012 ΣΤΗΝ ΚΟΡΙΝΘΙΑ!\nO Φενεός-η Λίμνη Δόξα, αναδείχτηκε ο πιό δημοφιλέστερος προορισμός του 2012 στην Κορινθία, μετά από ανοικτή διαδικτυακή ψηφοφορία στην ηλεκτρονική εφημερίδα "SFEDONA.GR". Η συμμετοχή ξεπέρασε κάθε προσδοκία , καθώς στο διάστημα των 3 και πλέον μηνών που ήταν αναρτημένη η ψηφοφορία πήραν μέραν 12.852 επισκέπτες!!\nΗ μεγάλη αποδοχή και επιτυχία που σημείωσε η ψηφοφορία αυτή έχει να κάνει με την μεγάλη και συνεπή προσπάθεια της ηλεκτρονικής εφημερίδας και του Διευθυντή της Λάκη Γιαννιδάκη προσωπικά (εδώ και πολλά χρόνια) για την ανάδειξη του τόπου μας τουριστικά , ιστορικά , πολιτιστικά αλλά και παραγωγικά!\nΤην ψηφοφορία με σκοπό την ανάδειξη των 10 δημοφιλέστερων προορισμών του νομού μας. η "sfedona.gr" θα την καθιερώσει και τα επόμενα χρόνια φιλοδοξώντας να γίνει θεσμός!\nΠρώτος δημοφιλέστερος προορισμός αναδείχτηκε ο Φενεός-Λίμνη Δόξα\nΔεύτερος δημοφιλέστερος προορισμός το Λουτράκι και τρίτος το Βραχάτι\nΣυμπληρώνουν την πρώτη δεκάδα με την σειρά που αναφέρονται:\nΝεμέα -Δρόμοι κρασιού\nΣε ημερομηνία που θα ανακοινώσουμε σύντομα θα πραγματοποιηθεί ειδική τελετή στην Γκούρα όπου θα απονεμηθεί ειδικό βραβείο στο Δήμο Σικυωνίων στον οποίο ανήκει ο πρώτος δημοφιλέστερος προορισμός της Κορινθίας (Φενεός-Λίμνη Δόξα) για το 2012\nKάηκε ολοσχερώς η γραμματεία του 2ου ΕΠΑΛ Λουτρακίου\nΔΙΕΥΘΥΝΣΗ Δ.Ε ΚΟΡΙΝΘΙΑΣ\n«Την Τετάρτη 5.12.2012 τα ξημερώματα και ώρα 3:12 φωτιά προκλήθηκε στη γραμματεία του 2ου ΕΠΑΛ Λουτρακίου. Το γραφείο κάηκε ολοσχερώς. Την προανάκριση έχει αναλάβει η Πυροσβεστική Υπηρεσία Κορίνθου. Πρόκειται για εμπρηστική ενέργεια » (Ανακοίνωση της Π.Υ.).\nΣτις δύσκολες ημέρες που διανύει η Xώρα μας, εξαιτίας της οικονομικής κρίσης, διαφαίνεται ξεκάθαρα, δυστυχώς, και μία άλλη κρίση, πολύ πιο σοβαρή και επιζήμια, η κρίση των αξιών. Η υποκουλτούρα της βίας χτύπησε δυστυχώς τους χώρους που δημιουργείται το όραμα και παράγεται ο πολιτισμός, δηλαδή τα σχολεία!\nΟ Δ/ντής Δ/νσης Β/θμιας Εκπ/σης Κορινθίας και όλη η Eκπαιδευτική Kοινότητα καταδικάζουν αυτή την «ισοπέδωση» και σε πείσμα των καιρών επαναλαμβάνουν για άλλη μια φορά: «Εκεί όπου ανοίγει ένα σχολείο, κλείνει μια φυλακή» («Celui qui ouvre une porte d' école, ferme une prison», Βίκτωρ Ουγκώ).\nΟ υπουργός Οικονομικών, Γιάννης Στουρνάρας, σε συνέντευξή του στον Real FM επισήμανε ότι πρέπει να συνεχιστεί η είσπραξη του χαρατσιού μέσω ΔΕΗ, γιατί «εδώ θίγεται το δημόσιο συμφέρον», όπως τόνισε.\n«Κοιτάζουμε όλο μας το νομικό οπλοστάσιο. Μία πρώτη ένδειξη που έχω από τους νομικούς συμβούλους είναι ότι η απόφαση αφορά μόνο τους διαδίκους, άρα η ΔΕΗ δεν πρέπει να διακόψει να εισπράττει το τέλος αυτό και βεβαίως θα κάνουμε άμεσα αναίρεση στον Άρειο Πάγο» δήλωσε αρχικά ο Γιάννης Στουρνάρας και συμπλήρωσε: «Σύμφωνα με το Συμβούλιο της Επικρατείας η απόφαση αυτή δεν ερείδεται σε αντισυνταγματικούς λόγους, δηλαδή το ΣτΕ έχει κρίνει ότι είναι συνταγματική η είσπραξη του τέλους. Θα εξαντλήσουμε όλο το νομικό μας οπλοστάσιο».\nΣτην ερώτηση δε αν θα συνεχιστεί η είσπραξη του τέλους μέσω της ΔΕΗ είπε: «Θα συνεχίσει να εισπράττεται, διότι θίγεται εδώ το δημόσιο συμφέρον. Θεωρούμε ότι το δικαστήριο αυτό δεν είχε τη δικαιοδοσία να βγάλει μια τέτοια απόφαση. Ετσι τουλάχιστον μου λένε οι νομικοί μου. Να ξέρετε ότι τυχόν διακοπή είσπραξης του τέλους σημαίνει ότι τα έσοδα θα πάνε πίσω και αν πάνε τόσο πολύ πίσω και έχουμε πρόβλημα θα αναγκαστούμε να πάρουμε άλλα μέτρα, πολύ επώδυνα μέτρα. Αρα πρέπει πραγματικά να καταλαβαίνουμε τι ακριβώς κάνουμε…»\nΓια την επιβολή νέων μέτρων, δεν απέκλεισε αυτό το ενδεχόμενο, αλλά «μόνο στην περίπτωση που δεν πάνε όλα καλά. Αν κάτι δεν πάει καλά, θα πρέπει να κάνουμε κι άλλες περικοπές, όπως οι αμυντικές δαπάνες».\nΟσον αφορά τη φορολογική κλίμακα, δήλωσε ότι «το νέο φορολογικό ωφελεί τα εισοδήματα μέχρι 25.000 ευρώ, δηλαδή το 80% της φορολογικής βάσης», ζήτησε τη “βοήθεια” του υπουργείου Δικαιοσύνης για «ποινές στα “μεγάλα ψάρια”» και ξεκαθάρισε σε πως «πρέπει να καταλάβουμε ότι δεν υπάρχει περίπτωση να επιβιώσουμε αν δεν τηρήσουμε πιστά το πρόγραμμα».\nΓια τη λίστα Λαγκάρντ, είπε: «Εχουμε ζητήσει την επίσημη κόπια. Μόλις την πάρουμε θα την παραδώσουμε στο ΣΔΟΕ και θα αξιοποιηθεί, όπως και η άλλη λίστα με τους Ελληνες που έβγαλαν χρήματα στο εξωτερικό, νόμιμα ή παράνομα».\nΓια την ανάκαμψη που είχε προβλέψει το 2012, ως γενικός διευθυντής του ΙΟΒΕ: «Η δήλωση έγινε το 2009 και εν τω μεταξύ η Ελλάδα χρεοκόπησε. Εκτός αυτού, δεν γνωρίζαμε τα πραγματικά δεδομένα για την κατάσταση της ελληνικής οικονομίας».\nΓια τις οφειλές της Hochtief στο ελληνικό δημόσιο: «Το κοιτάζουμε, κάνουμε ό,τι μπορούμε και θα κάνουμε ό,τι προβλέπεται».\nΓια το τηλεφώνημα που δέχθηκε από τον Σόιμπλε και τις εντυπώσεις που δημιουργήθηκαν: «Οι υπουργοί μεταξύ μας έχουμε στενές σχέσεις. Ο Σόιμπλε παραπονέθηκε σωστά, διότι μίλησα στο ελληνικό κοινοβούλιο για επιμήκυνση πριν πάρω το πάρω το πράσινο από το Eurogroup».\nΓια όσα λέγονται για τις σχέσεις του με τον Ευάγγελο Βενιζέλο και τον Βόλφγκανγκ Σόιμπλε: «Δεν ιδρώνει το αυτί μου».\nΓια το ενδεχόμενο παραίτησης: «Μέχρι τώρα οι εισηγήσεις μου γίνονται δεκτές. Αν δεν γίνονται δεκτές, θα σκεφτώ την παραίτηση».\nΓια την περίπτωση να πολιτευτεί: «Δεν θα πολιτευτώ, έχω μια δουλειά να κάνω. Δεν ξέρω για το μέλλον».\nΓια τον ορυκτό μας πλούτο: «Δυστυχώς δεν είμαστε Νορβηγία και τα έσοδα από τον ορυκτό πλούτο δεν είναι τόσα».\nΓια τη Μαργαρίτα Παπανδρέου: «Εγιναν οι σχετικές διαψεύσεις. Εδώ κρεμάμε πολύ εύκολα στα μανταλάκια τις ζωές των ανθρώπων».\nΕκτακτη σύγκληση του Π. Σ. Πελοποννήσου για την διαθεσιμότητα ζητά η ΛΑΪΚΗ ΣΥΣΠΕΊΡΩΣΗ\nΟι περιφερειακοί σύμβουλοι της ΛΑΪΚΗΣ ΣΥΣΠΕΊΡΩΣΗΣ Νίκος Γόντικας και Βαγγέλης Γούργαρης ζητάμε έκτακτη σύγκληση του Περιφερειακού Συμβούλιου Πελοποννήσου για να καταγγείλει την Πράξη Νομοθετικού Περιεχομένου που επιταχύνει την εφαρμογή της διαθεσιμότητας των υπαλλήλων και με την οποία η Κυβέρνηση επιδιώκει να ξεπεράσει τα εμπόδια από τις κινητοποιήσεις των εργαζομένων, παρακάμπτοντας τη Βουλή.\nΣΤΗΝ ΤΕΛΙΚΗ ΕΥΘΕΙΑ ΟΙ ΔΙΑΔΙΚΑΣΙΕΣ ΓΙΑ ΤΗΝ ΑΝΑΔΕΙΞΗ ΚΑΙ ΣΥΝΤΗΡΗΣΗ ΤΟΥ ΑΡΧΑΙΟΥ ΘΕΑΤΡΟΥ ΣΙΚΥΩΝΟΣ\nΤην Τετάρτη 5 Δεκεμβρίου 2012, ο Αντιπεριφερειάρχης Κορινθίας, κ. Γ. Δέδες, πραγματοποίησε συνάντηση εργασίας με τον πρώην Υπουργό και Πρόεδρο του Σωματείου «Διάζωμα», κ. Στ. Μπένο, το Δήμαρχο Σικυωνίων, κ. Σπ. Σταματόπουλο και τον Προϊστάμενο της ΛΖ’ Εφορίας Αρχαιοτήτων, κ. Κ. Κίσσα, με τους συνεργάτες του.\nΑντικείμενο της αναλυτικής συζήτησης που πραγματοποιήθηκε στο Γραφείο του Αντιπεριφερειάρχη, στην Περιφερειακή Ενότητα Κορινθίας, υπήρξε το θέμα της άμεσης προώθησης των διαδικασιών για την ανασκαφή και την ανάδειξη του αρχαίου Θεάτρου της Σικυώνας.\nΜε το πέρας της συζήτησης οι εκπρόσωποι των φορέων μετέβησαν επιτόπου στον Αρχαιολογικό χώρο της Αρχαίας Σικυώνας, όπου και πραγματοποίησαν δηλώσεις ανακοινώνοντας τη συνεργασία τους, με στόχο την έναρξη των εργασιών για την πολυαναμενόμενη αναστύλωση του Θεάτρου της Αρχαίας Σικυώνας.\nΠρώτος το λόγο πήρε ο κ. Κίσσας, ο οποίος και επεσήμανε πως η Εφορία Αρχαιοτήτων Κορινθίας είναι πλέον έτοιμη να υποβάλλει το σχετικό φάκελο προς τη Γενική Γραμματεία Πολιτισμού για την κατά νόμο γνωμοδότηση από το Κεντρικό Αρχαιολογικό Συμβούλιο. Τόνισε πως οι εργασίες ανασκαφής αναμένεται να ξεκινήσουν τον Ιούνιο του 2013 και ευχαρίστησε από πλευράς του τον κ. Δέδε και τον κ. Σταματόπουλο για τη διασφάλιση της χρηματοδότησης των εργασιών, καθώς και τον κ. Μπένο για τον καθοριστικό ρόλο του στο θετικό αυτό αποτέλεσμα.\nΩς ξεχωριστή και σημαντική ημέρα για την Κορινθία και τη Σικυώνα χαρακτήρισε ο Αντιπεριφερειάρχης την ανακοίνωση του αποτελέσματος της συνεργασίας των φορέων της τοπικής κοινωνίας και του σωματείου «Διάζωμα». Σήμερα είναι η ημέρα, τόνισε χαρακτηριστικά ο κ. Δέδες, που καρποφόρησε η πολύμηνη συνεργασία της Περιφερειακής Ενότητας Κορινθίας, με το Δήμο Σικυωνίων, τη ΛΖ’ Εφορία Αρχαιοτήτων και το σωματείο «Διάζωμα» και ξεκινούν οι τελικές διαδικασίες για την ικανοποίηση ενός καίριου αιτήματος της τοπικής και περιφερειακής κοινωνίας, της ανασκαφής, της ανάδειξης και της συντήρησης του Αρχαίου Θεάτρου Σικυώνας. Η πρωτοβουλία αυτή, αποτελεί για τους Κορίνθιους και την Περιφέρεια Πελοποννήσου μια μείζονος σημασίας επιλογή, όχι μόνο αρχαιολογικού ή πολιτιστικού χαρακτήρα, αλλά ταυτόχρονα μια τεράστια αναπτυξιακή παρέμβαση στα δεδομένα της Κορινθίας. Το Αρχαίο Θέατρο της Σικυώνας από το ερχόμενο καλοκαίρι που θα ξεκινήσουν και οι εργασίες ανασκαφής και ανάδειξης, θα αποτελέσει έναν από τους βασικούς πυλώνες της πολιτισμικής, τουριστικής, οικονομικής και κοινωνικής ανάπτυξης του τόπου μας. Ολοκληρώνοντας ο κ. Δέδες, ευχαρίστησε όλους τους παρευρισκόμενους, με ειδική αναφορά στον Πρόεδρο του σωματείου «Διάζωμα» κ. Μπένο, τον οποίο και χαρακτήρισε ως «ψυχή» της προσπάθειας αυτής.\nΤέλος, τις ευχαριστίες του εξέφρασε προς τους υπόλοιπους φορείς και ο κ. Σταματόπουλος, τονίζοντας πως η ολοκλήρωση του έργου θα δημιουργήσει ένα πρόσθετο μοχλό ανάπτυξης για το Δήμο Σικυωνίων, ενώ ο κ. Μπένος χαρακτήρισε το Θέατρο της Αρχαίας Σικυώνας, ένα από τα κορυφαία θέατρα παγκοσμίως και δικαιολόγησε με τον τρόπο αυτό την ιδιαίτερη ζέση των πολιτών για την ανάδειξή του. Ολοκληρώνοντας, τόνισε πως έχουν εξασφαλιστεί τα καλύτερα εχέγγυα για την ανάδειξη και την προστασία του μνημείου αυτού.\nΗ δημοσκόπηση που βάζει… φρένο στον ΣΥΡΙΖΑ\nΗ δημοσκόπηση της Metron Analysis την οποία δημοσιεύει σήμερα η “Εφημερίδα των Συντακτών” προσφέρεται για χρήσιμα συμπεράσματα ως προς το πολιτικό αποτύπωμα της τρέχουσας εθνικής συγκυρίας, αφήνοντας την ίδια στιγμή… υπονοούμενα για το μέλλον.\nΣε μια φάση κατά την οποία η κοινωνία φλερτάρει με τη μετάβαση από την απόγνωση και τη μελαγχολία στην οργή, με την κυβέρνηση να εισπράττει την αναμενόμενη φθορά από την εφαρμογή ενός Μνημονίου έμπλεου λιτότητας και αντι-αναπτυξιακής προοπτικής, και τα άκρα να ζουν στην εποχή της… ευδαιμονίας, ο ΣΥΡΙΖΑ αδυνατεί και πάλι να καθιερωθεί ως η “μία και μόνη” εναλλακτική λύση. Η εναλλακτική πρόταση εξουσίας. Η κυβέρνηση… που έρχεται.\nΟ ΣΥΡΙΖΑ προηγείται της Νέας Δημοκρατίας. Όχι όμως πολύ, καθώς η διαφορά δεν ξεπερνά ακόμη και με αναγωγές το 3%. Ο Αλέξης Τσίπρας είναι ο δημοφιλέστερος πολιτικός, κάτι που συνέβαινε μέχρι πρότινος με τον Φώτη Κουβέλη, καθώς η… συμπάθεια διαφέρει από την εμπιστοσύνη. Οι Έλληνες δεν επιθυμούν την έξοδο από την ευρωζώνη, κάτι που, σύμφωνα με τον Αλέκο Αλαβάνο θα συνεπάγετο η πρόταση του ΣΥΡΙΖΑ για επαναδιαπραγμάτευση του Μνημονίου. Η κυβέρνηση πιστώνεται θετικό συμπέρασμα από την πλευρά της κοινωνίας για τα αποτελέσματα του πρόσφατου Eurogroup. Και, πάνω από όλα, οι πολίτες δεν επιθυμούν εκλογές, που είναι και το βασικό πολιτικό ζητούμενο του ΣΥΡΙΖΑ, με επαναλαμβανόμενες δηλώσεις του Αλέξη Τσίπρα καθώς και άλλων στελεχών του.\nΗ δημοσκόπηση της Metron Analysis προσφέρει βαθιά μελαγχολία στην ηγεσία του ΣΥΡΙΖΑ, εφόσον φυσικά τη διαβάσει σωστά και μεθοδικά, και δεν… ξεμείνει σε πανηγυρισμούς για την πρωτιά. Μονάχα η παράσταση νίκης είναι πραγματικά υπέρ της Κουμουνδούρου, καθώς της δίνει προβάδισμα 20% έναντι της Νέας Δημοκρατίας.\nΤι είναι όμως η παράσταση νίκης; Η κατά καιρούς αίσθηση της κοινωνίας για το ποιος θα κερδίσει τις… επόμενες εκλογές. Και ως γνωστόν, κάθε τέτοια αίσθηση την διαψεύδει ή όχι η πραγματικότητα του εκλογικού αποτελέσματος.\nΟ Π. Κουρουμπλής στον Εισαγγελέα του Αρείου Πάγου: «Τεχνητή η έλλειψη φαρμάκων»\nΟ κοινοβουλευτικός εκπρόσωπος του ΣΥΡΙΖΑ-ΕΚΜ Παναγιώτης Κουρουμπλής επισκέφθηκε σήμερα στις 10 π.μ. τον εισαγγελέα του Αρείου Πάγου Ιωάννη Τέντε, στον οποίον κατέθεσε αναφορά με βάση την προχθεσινή ερώτησή του προς τον Υπουργό Υγείας για την τεχνητή έλλειψη φαρμάκων στην ελληνική αγορά. Ο Π. Κουρουμπλής δήλωσε:\nΟι πολυεθνικές του φαρμάκου λειτουργούν ως κράτος εν κράτει. Φοροαποφεύγουν προκλητικά (το 2010, ενώ είχαν σχεδόν 4 δισ. τζίρο, παρουσίασαν ζημίες) και νοθεύουν τον υγιή ανταγωνισμό, αφού με διάφορους τρόπους επιβάλλουν τη μη εισαγωγή παράλληλου φαρμάκου.\nΤο ελληνικό κράτος, από την άλλη, ενώ περικόπτει κοινωνικές δαπάνες όπως το αφορολόγητο τέκνων, ανέχεται τη σκανδαλώδη ισχύ φοροαπαλλαγών υπέρ των πολυεθνικών, όπως το αφορολόγητο προώθησης προϊόντων, που συντηρεί τον εκμαυλισμό της παθητικής συνταγογράφησης. Την ίδια στιγμή οι πολυεθνικές, μη ανταποκρινόμενες στην υποχρέωσή τους, σύμφωνα με την υπουργική απόφαση με αριθμό ΦΕΚ 2719 Β΄/8-10-2012, να παρέχουν δίμηνη πίστωση σε φαρμακαποθήκες, συνεταιρισμούς φαρμακείων και φαρμακεία, προκαλούν τεχνητές ελλείψεις στην αγορά, με συνέπεια την έκθεση σε κίνδυνο ζωής, που διώκεται σύμφωνα με τα άρθρα 306 και 307 του Ποινικού Κώδικα.\nΟ Π. Κουρουμπλής ζήτησε την παρέμβαση της εισαγγελικής αρχής, την τήρηση των νόμων και των κανόνων του ελληνικού κράτους και τη δίωξη όσων κερδοσκοπούν, ιδιαίτερα εις βάρος των αδύναμων συμπολιτών μας\nΤι σημαίνει φασισμός; Να πάτε να μάθετε!\nΔεν είναι η πρώτη φορά που συμβαίνει αυτό. Κατά έναν περίεργο τρόπο μπαίνουν πάντα ανάποδα οι πόλοι, η ουσία χάνεται και το μαύρο γίνεται άσπρο.\nΤο ίδιο συνέβη και με τον τελευταίο πόλεμο ανακοινώσεων μεταξύ του ΣΥΡΙΖΑ και της Νέας Δημοκρατίας, όταν όλοι ασχολήθηκαν με το περιεχόμενο και το ύφος της ανακοίνωσης της Ν.Δ., παραβλέποντας αυτό το οποίο με αυτό το έντονο ύφος ήθελε να αποτρέψει.\nΈτσι, θεωρείται σχεδόν φυσιολογικό κάποιοι να θέλουν να καπηλευτούν και να εκμεταλλευτούν κομματικά ένα έγκλημα που συνέβη πριν από τέσσερα χρόνια και καταδικάστηκε από όλους.\nΘεωρείται σχεδόν φυσιολογικό ένα κόμμα (δια της νεολαίας του) να αποκαλεί εξέγερση όσα ντροπιαστικά και καταστροφικά συνέβησαν τον Δεκέμβριο του 2008, να ονομάζει «αγώνα για ελπίδα και δικαίωμα στη ζωή» μια τραγωδία, να καλεί σε ανατροπή μια νόμιμα εκλεγμένη κυβέρνηση, να μας ενημερώνει πως «ήρθε η ώρα για τις δικές μας μέρες».\nΕρώτηση Χρίστου Δήμα προς τον Υπουργό Αγροτικής Ανάπτυξης για την μη καταβολή των μισθών 47 εργαζομενων που κατασκευάζουν το φράγμα του Ασωπού\nΕρώτηση προς τον Υπουργό Αγροτικής Ανάπτυξης για την μη καταβολή των μισθών 47 εργαζομενων που κατασκευάζουν το φράγμα του Ασωπού κατέθεσε ο Βουλευτής Κορινθίας κ. Χρίστος Δήμας. Η ερώτηση αναφέρει τα εξής:\n“Το φράγμα του Ασωπού αποτελεί εδώ και πολλά χρόνια πάγιο αίτημα των κατοίκων και των τοπικών αρχών (ΟΤΑ) της Κορινθίας και η έναρξη κατασκευής του έδωσε ελπίδα για βελτίωση συνθηκών και ποιότητας ζωής της τοπικής κοινωνίας.\nΠιο συγκεκριμένα, η κατασκευή του έργου ξεκίνησε το Μάρτιο 2011, όπως πιστοποιεί και η ανάδοχος εταιρεία «Ιόνιος» και προβλεπόταν η ολοκλήρωσή του εντός 36μηνών ενώ ο προϋπολογισμός του έργου υπολογίστηκε σε 54.600.000 ευρώ. Παρόλα αυτά, από το καλοκαίρι διαπιστώθηκε- σύμφωνα και με τις τεχνικές υπηρεσίες της Περιφέρειας Πελοποννήσου- απότομη μείωση του ρυθμού εργασιών έως και πλήρες«πάγωμα» κατά τους δύο τελευταίους μήνες.\nΤο σημαντικότερο όμως είναι πως οι 47 εργαζόμενοι που είναι υπεύθυνοι για την κατασκευή του,παραμένουν απλήρωτοι για 9 μήνες. Η μη καταβολή των μισθών των εργαζομένων δημιουργεί πολύ μεγάλα προβλήματα επιβίωσης στις οικογένειές τους. Επίσης, τους έχει αποτρέψει από την συνέχιση της κατασκευής του έργου.\n1. Σε ποιες ενέργειες πρόκειται να προβεί για την τήρηση των συμβατικών δεσμεύσεων της κατασκευαστικής εταιρείας;\n2. Τι πρόκειται να γίνει με τους οφειλόμενους μισθούς των 47 εργαζομένων; Έχει λάβει κάποια ενημέρωση επί αυτού το Υπουργείο;”\nΠαρέμβαση του Κώστα Κόλλια στη Βουλή για τα τιμολόγια της ΔΕΗ\nΠαρέμβαση στην Επιτροπή Παραγωγής και Εμπορίου πραγματοποίησε ο Βουλευτής Κορινθίας κ. Κώστας Κόλλιας σχετικά με τα τιμολόγια της ΔΕΗ. Σχετικά με την ομιλία του ο κ. Κόλλιας δήλωσε:\n«Με την ευκαιρία της ενημέρωσης της Επιτροπής Παραγωγής και Εμπορίου από τον αρμόδιο Υφυπουργό Ενέργειας και τον Διευθύνοντα Σύμβουλο του Διαχειριστή του Ελληνικού Δικτύου Διανομής Ηλεκτρικής Ενέργεια, πήρα την πρωτοβουλία να θίξω το θέμα της αύξησης των τιμολογίων της ΔΕΗ, και συγκεκριμένα, τη φημολογούμενη αύξηση του ειδικού τέλους για τις Ανανεώσιμες Πηγές Ενέργειας. Όπως είναι γνωστό, στα τιμολόγια της ΔΕΗ περιλαμβάνεται ένα ειδικό ανταποδοτικό τέλος, μέσω του οποίου επιδοτείται έμμεσα η εγκατάσταση μονάδων παραγωγής εναλλακτικών πηγών ενέργειας, στα πλαίσια των στόχων που έχει θέσει η χώρα μας για τη σταδιακή αντικατάσταση της παραγωγής ηλεκτρικού ρεύματος από ορυκτά καύσιμα και τον περιορισμό της εκπομπής ρυπογόνων αερίων.\nΕπειδή η παραγωγή ενέργειας από Ανανεώσιμες Πηγές, όπως τα φωτοβολταϊκά και τα αιολικά πάρκα, είναι ιδιαίτερα ακριβή, θεσπίστηκε αυτό το ειδικό τέλος. Πλην όμως, η κατάσταση που διαμορφώνεται στον τομέα παραγωγής ενέργειας από ΑΠΕ δημιουργεί ένα τριπλό πρόβλημα: πρώτον, οι καταναλωτές, που δεν αγοράζουν πλέον πετρέλαιο θέρμανσης, καταναλώνουν πολύ περισσότερο ρεύμα για να ζεσταθούν και καλούνται να πληρώσουν υπέρογκα ποσά. Δεύτερον, όσο αυξάνεται η εγκατάσταση μονάδων ΑΠΕ, αυξάνεται και το κόστος της κιλοβατώρας για τη ΔΕΗ, η οποία, προκειμένου να καλύψει το έλλειμμα, ζητά διαρκώς αυξήσεις στα τιμολόγια του ρεύματος και στο ειδικό τέλος. Και τρίτον, η τιμή πώλησης του ρεύματος στη ΔΕΗ, ακόμα και από μικρούς προμηθευτές, όπως οι αγρότες με φωτοβολταϊκά, μειώνεται διαρκώς, ενώ επιβαρύνονται και με έκτακτη φορολόγηση.\nΤο βασικότερο βεβαίως πρόβλημα είναι η επιβάρυνση των καταναλωτών, σε μία περίοδο που δεν περισσεύει ούτε ένα ευρώ από τα νοικοκυριά. Σήμερα το ειδικό τέλος για τις Ανανεώσιμες Πηγές Ενέργειας είναι 7,5 ευρώ ανά μεγαβατώρα. Τώρα η Ρυθμιστική Αρχή Ενέργειας και ο Λειτουργός της Αγοράς Ηλεκτρικής Ενέργειας εισηγούνται την εκτόξευσή του στα 18-19 ευρώ. Αυτή η εξέλιξη πρέπει να αποτραπεί πάση θυσία και αυτό ακριβώς ζήτησα από τον αρμόδιο Υφυπουργό.\nΠροσωπική μου άποψη είναι ότι πρέπει να μειωθεί η τιμή στην οποία αγοράζει το ρεύμα η ΔΕΗ από τους μεγάλους προμηθευτές ΑΠΕ, που έχουν μονάδες άνω των 200 κιλοβάτ και οι οποίοι έχουν χαμηλότερο κόστος παραγωγής. Αυτή άλλωστε είναι μία πρακτική που κερδίζει έδαφος στην Ευρώπη. Η Ισπανία για παράδειγμα κατάργησε την επιδότηση, χωρίς μάλιστα να μειωθεί το ενδιαφέρον μεγάλων επενδυτών, ενώ η Αυστρία επιδοτεί πλέον μόνο τα μικρά φωτοβολταϊκά.\nΚάθε στρατηγική εξαρτάται από τους στόχους που τίθενται. Ο Υφυπουργός με ενημέρωσε ότι δεν υπάρχει υποχρέωση μηδενισμού του ελλείμματος, κάτι που σημαίνει ότι δεν υπάρχει ανάγκη υπέρογκων επιβαρύνσεων για τους καταναλωτές. Η τιμολογιακή πολιτική της ΔΕΗ δεν καθορίζεται από το Υπουργείο, αλλά από την ίδια την Επιχείρηση, με βάση τις εισηγήσεις της Ρυθμιστικής Αρχής Ενέργειας και άλλων φορέων. Πιστεύω ότι η ΡΑΕ και όποιοι άλλοι φορείς εμπλέκονται, με την παρότρυνση και τον έλεγχο του Υπουργείου, θα συνεκτιμήσουν την οικονομική κατάσταση των ελληνικών νοικοκυριών, ώστε οι εισηγήσεις τους να ανταποκρίνονται στη δεινή πραγματικότητα που αντιμετωπίζουν οι καταναλωτές.»\nΣΤΗ ΡΟΥΜΑΝΙΑ Ο ΤΕΡΕΝΣ ΚΟΥΙΚ\nΘα συμμετάσχει ως ο μόνος εκπρόσωπος του Ελληνικού Κοινοβουλίου στην ομάδα παρατηρητών του Οργανισμού Ασφάλειας και Συνεργασίας στην Ευρώπη (ΟΑΣΕ) που διεξάγονται τη Κυριακή (09.12.2012) στη Ρουμανία.\nΈχουν προγραμματισθεί και συναντήσεις του με μέλη της Ρουμανικής κυβέρνησης, όπως και της αντιπολίτευσης, αλλά και με συναδέλφους του βουλευτές του Ρουμανικού Κοινοβουλίου.\nΜιλώντας το πρωί στην εκπομπή του Mega “Κοινωνία Ώρα Mega” με τον Γιώργο Οικονομέα και τον Δημήτρη Καμπουράκη, το ιστορικό στέλεχος της Νέας Δημοκρατίας Προκόπης Παυλόπουλος, θυμήθηκε όσα έγιναν στην Αθήνα τον Δεκέμβριο του 2008, με αφορμή τη δολοφονία του Αλέξη Γρηγορόπουλου, τότε που αρμόδιας για τη δημόσια τάξη υπουργός ήταν ο ίδιος, και είχε δεχθεί σφοδρή κριτική για την αδυναμία της Αστυνομίας να ανταποκριθεί στην οριακή κατάσταση που διαμορφώθηκε.\nΤότε πολλοί μίλησαν για το “δόγμα Παυλόπουλου”, δηλαδή μια Αστυνομία που περιορίστηκε σε αμυντική στάση, σήμερα λοιπόν ο τότε Υπουργός Εσωτερικών έρχεται να υπερασπιστεί τον εαυτό, αμφισβητώντας ότι οι συνδικαλιστές της Αστυνομίας του επέρριψαν ευθύνη για τις εντολές που τους είχε δώσει.\n“Δεν είχα καμία κάλυψη από κανέναν. Έκανα τη δουλειά μου μόνος μου, και ήθελαν να με ροκανίσουν και από τον δικό μου πολιτικό χώρο”, ήταν η χαρακτηριστική αποστροφή του Προκόπη Παυλόπουλου, που αναμένεται να συζητηθεί.\nΜΕ ΣΥΝΕΧΙΣΗ ΤΩΝ ΚΑΤΑΛΗΨΕΩΝ ΑΠΑΝΤΑ Η ΠΟΕ-ΟΤΑ\nΑμετακίνητη στις θέσεις της για το επισφαλές της διαθεσιμότητας παραμένει η ΠΟΕ-ΟΤΑ και ζητεί εγγυήσεις πως οι υπάλληλοι ΙΔΑΧ ΔΕ που θα μπουν στο «Πρόγραμμα Κινητικότητας» δε θα απολυθούν αλλά θα μετακινηθούν. Και αυτό κατέστησε σαφές το μεσημέρι σε συνάντηση με τον υπουργό Εσωτερικών, τον πρόεδρο της ΚΕΔΕ και το γενικό γραμματέα της Ένωσης. Οι διαβεβαιώσεις δε δόθηκαν, με αποτέλεσμα απόψε να σκληρύνει τη στάση της και να προχωρά σε γενικευμένες καταλήψεις.\nΠάντως, το πρωί, ο υφυπουργός Διοικητικής Μεταρρύθμισης Μανούσος Βολουδάκης δεσμεύθηκε πως οι 700 -όπως είπε- υπάλληλοι των ΟΤΑ θα μετακινηθούν σε κενές θέσεις και δε θα απολυθούν (σ.σ.: οι συνδικαλιστικές οργανώσεις των εργαζομένων στην Αυτοδιοίκηση κάνουν λόγο για περίπου 1.500 ΙΔΑΧ ΔΕ που βγαίνουν σε διαθεσιμότητα και όχι για 700).\nΤο προσεχές τριήμερο, πραγματοποιούνται συγκεντρώσεις, συνελεύσεις των συλλόγων-μελών προκειμένου να πάρουν αποφάσεις για το τι μέλλει γενέσθαι με τις κινητοποιήσεις και τις καταλήψεις, ώστε...\n«Προετοιμάζουμε με κάθε τρόπο τη μετωπική σύγκρουση με την άθλια τρικομματική συγκυβέρνηση για να μην υπάρξει καμιά διαθεσιμότητα-απόλυση συναδέλφου», υπογραμμίζει σε ανακοίνωσή της η εκτελεστική επιτροπή της ΠΟΕ-ΟΤΑ.\nΝα σημειωθεί πως τη σκλήρυνση της στάσης των εργαζομένων στην Τοπική Αυτοδιοίκηση την είχαν προαναγγείλει, νωρίτερα, από τη Θεσσαλονίκη ο επικεφαλής της ΔΑΣ/ΠΑΜΕ Ηλίας Μανουσαρίδης και το μέλος της εκτελεστικής επιτροπής της ΠΟΕ-ΟΤΑ Μηνάς Μοναστηρίδης.\n«Συγκέντρωση» πελοποννησιακών προϊόντων στην πλ. Κλαυθμώνος\nΈκθεση πελοποννησιακών παραδοσιακών προϊόντων - τουρισμού και πολιτισμού, με τίτλο «Μύθοι, γεύσης και ποιήματα» στην πλατεία Κλαυθμώνος, υπό την αιγίδα του Δήμου Αθηναίων, διοργανώνει η Περιφέρεια Πελοποννήσου. Τη συνδιοργανώνουν τα Εμποροβιομηχανικά Επιμελητήρια Αρκαδίας, Ηλείας, Αργολίδας, Λακωνίας, Μεσσηνίας, Κορινθίας και Αχαΐας.\nΗ έκθεση θα πραγματοποιηθεί από τις 12 ως και τις 16 Δεκεμβρίου και τα περίπτερα των εκθετών θα είναι ανοικτά από τις 10.00 το πρωί ως τις 9.00 το βράδυ.\nΣτόχος της έκθεσης η εξωστρέφεια των προϊόντων και τη γνωριμία του πολυπληθούς κοινού της Αττικής με τον πολιτιστικό πλούτο της Πελοποννήσου. Οι επισκέπτες της έκθεσης θα έχουν την ευκαιρία να γνωρίσουν παραδοσιακά προϊόντα, να γευτούν πελοποννησιακές γεύσεις από τη Λέσχη Αρχιμαγείρων Ελλάδος, αλλά και να ταξιδέψουν στους μύθους της Πελοποννήσου, ενώ πολιτιστικά και χορευτικά συγκροτήματα θα δίνουν παλμό στη γιορτή.\nΠαράλληλα, την Πέμπτη 13 Δεκεμβρίου, στις 12 το μεσημέρι στα γραφεία του Φιλολογικού Συλλόγου «Παρνασσός» στην πλατεία Καρύτση, θα πραγματοποιηθεί εκδήλωση κατά την οποία ο περιφερειάρχης Πελοποννήσου Πέτρος Τατούλης, σε ρόλο οικοδεσπότη, θα ξεναγήσει εκπροσώπους των μέσων ενημέρωσης στους μύθους και τις γεύσεις της Πελοποννήσου.\nΤο τηλεγράφημα του Αθηναϊκού-Μακεδονικού Πρακτορείου Ειδήσεων για την τελική πρόταση της κυβέρνησης αναφορικά με το νέο φορολογικό νομοσχέδιο, έχει ως εξής:\nΝέα σεισμική δόνηση 4,3 Ρίχτερ στη Λακωνία\nΟ σεισμός έγινε στις 7.48 το απόγευμα...\nΤο επίκεντρο είναι 131 χιλιόμετρα νοτιοδυτικά της Αθήνας και 56 χιλιόμετρα ανατολικά της Σπάρτης. Είναι κοντά στην ακτογραμμή της Λακωνίας...\nΗ κάτοικοι λαχτάρησαν δεύτερη φορά, μέσα σε 48 ώρες, αφού αντίστοιχος σεισμός είχε γίνει στη Σπάρτη και την Τρίτη το βράδυ...\nΔιπλό φονικό στη Φθιώτιδα- 18χρονος σε κατάσταση αμόκ έσφαξε τη γιαγιά του και τον γείτονα - Μαχαίρωσε στο πρόσωπο και μία γυναίκα\nΈνα απίστευτο αιματοκύλισμα που θα συγκλονίσει το πανελλήνιο συνέβη το βράδυ της Πέμπτης στη Φθιώτιδα. Ένας νεαρός άνδρας μόλις 18 ετών σε κατάσταση αμόκ σκότωσε τη γιαγιά του και το γείτονά του, ενώ τραυμάτισε σοβαρά και τη γυναίκα του γείτονα στο Μώλος της Φθιώτιδας.\nΣυγκεκριμένα ο νεαρός για άγνωστη αιτία λογομάχησε με τη γιαγιά του, όπως αναφέρει το lamiastar.gr. Ο καυγάς ήταν τέτοιος που είχε αναστατωθεί όλη η γειτονιά και όλοι άκουγαν τις φωνές τους. Ο 18χρονος σε κατάσταση αμόκ άρπαξε ένα μαχαίρι και κυριολεκτικά έσφαξε τη γιαγιά του, η οποία έπεσε αμέσως νεκρή στο έδαφος, ενώ επιτέθηκε και σκότωσε με πρωτοφανή μανία 60χρονο γείτονά του , ο οποίος παρενέβη στο επεισόδιο για να βοηθήσει την ηλικιωμένη γυναίκα.\nΣτη συνέχεια τραυμάτισε με μαχαίρι στο πρόσωπο τη σύζυγο του γείτονα, που μεταφέρθηκε στο νοσοκομείο, χωρίς να έχει προσδιοριστεί η κατάσταση της υγείας της. Οι πληροφορίες αναφέρουν πως οι γονείς του νεαρού είναι τοξικομανείς, ενώ οι τοπικές αρχές δεν αποκλείουν το ενδεχόμενο να είναι και ο νεαρός χρήστης ναρκωτικών.\nΟ νεαρός συνελήφθη και μεταφέρθηκε στο αστυνομικό τμήμα της περιοχής\nΑλλάζει ο κανονισμός ασφαλίσεων του ΕΛΓΑ\nΤην ενεργοποίηση του θεσμού της προαιρετικής ασφάλισης για την κάλυψη καλλιεργειών από ασθένειες ή παθογόνους οργανισμούς (π.χ. πράσινο σκουλήκι στο βαμβάκι), εξετάζει ο ΕΛΓΑ.\nΠηγές προσκείμενες στον αναπληρωτή υπουργό Αγροτικής Ανάπτυξης και Τροφίμων, Μάξιμο Χαρακόπουλο, αναφέρουν πως η επέκταση των καλύψεων του ΕΛΓΑ θα αποτελέσει αντικείμενο διαλόγου με κόμματα και οργανώσεις αγροτών. Παράλληλα, αρμόδιες επιστημονικές επιτροπές θα αναλάβουν την εκπόνηση αναλογιστικών μελετών για τις καλύψεις και το ύψος των ασφαλίστρων.\nΌπως είναι γνωστό πρόσφατα η Ευρωπαϊκή Επιτροπή δεν ενέκρινε τις ενισχύσεις για όσους οι καλλιέργειες βάμβακος επλήγησαν το 2010 από το πράσινο σκουλήκι. Οι ενισχύσεις αυτές ύψους 9 εκατ. ευρώ, περιλαμβάνονταν στο πρόγραμμα κρατικών ενισχύσεων του 2010 ο συνολικός προϋπολογισμός του οποίου ανέρχονταν σε 21 εκατ. ευρώ.\nΠροκρίθηκε η Λίβερπουλ - Αναβολή στη Λισαβόνα\nΗ Λίβερπουλ όχι μόνο πήρε την πρόκριση αλλά εξασφάλισε και την πρώτη θέση του ομίλου της αφού η Γιουνγκ Μπόις επικράτησε της Ανζί. Η Βικτόρια Πιλζέν νίκησε την Ατλέτικο Μαδρίτης και την έριξε στη δεύτερη θέση του ομίλου του Europa League. Αναβλήθηκε λόγω βροχόπτωσης το Σπόρτιγνκ - Βιντεότον αλλά δεν επηρεάζει την κατάσταση του 7ου ομίλου.\nΛίγα ήταν τα πράγματα που έμεναν για να ξεκαθαρίσει το τοπίο του Europa League. Η Λίβερπουλ που δεν είχε εξασφαλίσει το εισιτήριο, νίκησε την Ουντινέζε στο Φρίουλι και πήρε την πρώτη θέση, αφήνοντας δεύτερη την Ανζί η οποία είναι μία από τις υποψήφιες αντιπάλους του Ολυμπιακού.\nΣε αυτήν την κατηγορία ανήκει και η Ατλέτικο Μαδρίτης που έχασε από την Βικτόρια Πιλζέν και έμεινε στη δεύτερη θέση του 2ου ομίλου.\nΗ ΑΕΛ πανηγύρισε την πρώτη της νίκη στον όμιλο του Europa League, αφού επικράτησε με το εντυπωσιακό 3-0 της Μαρσέιγ.\nΣτον 5ο όμιλο η ισοπαλία στο Κοπεγχάγη - Στεάουα επέτρεψε στην Στουτγκάρδη να προκριθεί ως δεύτερη παρά την ήττα της από την αδιάφορη Μόλντε.\nΣτα βραδινά ματς ελάχιστα είχαν βαθμολογικό ενδιαφέρον. Στον 7ο όμιλο όπου υπήρχε και η αναβολή της αναμέτρησης Σπόρτινγκ-Βιντεότον, η βολική ισοπαλία στο Γκενκ-Βασιλεία έδωσε την πρωτιά στους Βέλγους και το εισιτήριο της πρόκρισης στους Ελβετούς.\nΤα υπόλοιπα είχαν ξακαθαρίσει από την προηγούμενη αγωνιστική, με εξαίρεση την πρώτη θέση του 12ου ομίλου. Το Ανόβερο πήρε ισοπαλία στην Ισπανία από τη Λεβάντε και κράτησε την πρωτιά.\nΗ πρόκριση ήταν δύσκολη υπόθεση για τους “πράσινους” αφού έψαχναν τη νίκη μέσα στο Γουάιτ Χαρτ Λέιν κόντρα στην Τότεναμ που ήθελε και αυτή να προκριθεί. Η εικόνα της ομάδας του Ρότσα ήταν πολύ καλή, διεκδίκησε στα ίσα τις πιθανότητες της, αλλά δεν κατάφερε να εκμεταλλευτεί όλες τις ευκαιρίες που δημιούργησε. Οι Άγγλοι αφού γλίτωσαν στο 70' και δεν έμειναν πίσω στο σκορ, στην ευκαιρία του Τοτσέ, σημείωσαν δύο τέρματα και εξασφάλισαν την πρόκρισή τους στους “32” του Europa League.\nΟ Παναθηναϊκός μπήκε με... αέρα στο Γουάιτ Χαρτ Λέιν, πίεσε ψηλά και δημιούργησε πρόβλημα στην κυκλοφορία της Τότεναμ. Το πρώτο 20λεπτο πέρασε χωρίς ευκαιρίες με τους Άγγλους να αναλαμβάνουν τα ηνία της αναμέτρησης και να ψάχνουν το γκολ.\nΑυτοί που απείλησαν πρώτοι ήταν οι “πράσινοι”. Στο 22' ο Σεϊταρίδης εκτέλεσε έξυπνα το φάουλ, ο Τοτσέ πετάχτηκε μόνος του απέναντι στον Φρίντελ αλλά το πλασέ του ήταν αδύναμο και ο πορτιέρο της Τότεναμ μπλόκαρε.\nΗ ευκαιρία του Ισπανού φάνηκε να ξυπνάει τους γηπεδούχους που στο 29' μετά από λάθος του Τοτσέ στη μεσαία γραμμή, ο Ντέμπσεϊ πάσαρε στον Αντεμπαγιόρ και αυτός πλάσαρε ιδανικά τον Καρνέζη ανοίγοντας το σκορ.\nΟ Παναθηναϊκός δεν είχε να χάσει κάτι και ανέβασε την πίεσή του. Αυτό είχε άμεσα αποτελέσματα αφού στο 54' ο Ζέκα έβαλε φωτιά στο ματς. Ο Σπυρόπουλος έκανε την κεφαλιά και ο Πορτογάλος μέσος με κεφαλιά έβαλε γερά στο κυνήγι της πρόκρισης τους “πράσινους”.\nΟι παίκτες του Ρότσα, πήραν ψυχολογία από την ισοφάριση και κατάφεραν να κυριαρχήσουν στο Γουάιτ Χαρτ Λέιν. Στο 70' άγγιξαν το 1-2 αλλά ο Τοτσέ που κέρδισε τις κόντρες δεν μπόρεσε να σημαδέψει σωστά και είδε το πλασέ του να φεύγει ελάχιστα άουτ.\nΑφού χάθηκε η ευκαιρία για να γίνει το 1-2, η Τότεναμ κατάφερε να βγάλει το άγχος από πάνω της. Στο 75' ο Ντέμπσεϊ πήρε αμαρκάριστος την κεφαλιά, η μπάλα χτύπησε στο δοκάρι και στην πλάτη του Καρνέζη καταλήγοντας στα δίχτυα. Το γκολ χρεώθηκε ως αυτογκόλ του τερματοφύλακα των “πράσινων”.\nΟι Άγγλοι βρήκαν χώρους και τους εκμεταλλεύτηκαν αφού ο Παναθηναϊκός έψαχνε την υπέρβαση. Στο 83' το ματς, ουσιαστικά, τελείωσε όταν ο Ντεφόε πλάσαρε ιδανικά τον Καρνέζη ανεβάζοντας το δείκτη του σκορ στο 3-1.\nΟι "πράσινοι" δεν έχασαν την πρόκριση στο Γουάιτ Χαρτ Λέιν αλλά στα προηγούμενα ματς. Η ήττα από τη Μάριμπορ στη Σλοβενία και οι εντός έδρας ισοπαλίες με Τότεναμ και Λάτσιο ήταν αυτές που στοίχισαν στην ομάδα του Ρότσα.\nΤότεναμ (Βίλας-Μπόας): Φρίντελ, Φερτόνχεν, Νότον, Γουόκερ, Κόκερ, Ντέμπσεϊ (80' Σίγκουρτσον), Λένον (88' Λίβερμορ), Σάντρο, Κάρολ (75' Ντεμπελέ), Αντεμπαγιόρ, Ντεφόε.\nΠαναθηναϊκός (Ρότσα): Καρνέζης, Σεϊταρίδης, Βύντρα, Τριανταφυλλόπουλος, Σπυρόπουλος, Σο (60' Χριστοδουλόπουλος), Βιτόλο, Ζέκα, Σισοκό, Μαυρίας (83' Φορναρόλι), Τοτσέ (78' Πετρόπουλος).\n1. Λάτσιο 12 (9-2)\n2. Τότεναμ 10 (8-4)\n3. Παναθηναϊκός 5 (4-11)\n4. Μάριμπορ 4 (6-10)\nΗ Ελλάδα συνεχίζει με έναν εκπρόσωπο στις ευρωπαϊκές διοργανώσεις μετά τον αποκλεισμό του Παναθηναϊκού. Ο Ολυμπιακός γνωρίζει τις 16 υποψήφιες αντιπάλους του στους "32" του Europa League. Δείτε ποιες είναι.


Περισσότεροι από 1.000 πρόσφυγες αναχώρησαν από τα νησιά του Αν. Αιγαίου - armonia-media.gr Περισσότεροι από 1.000 πρόσφυγες αναχώρησαν από τα νησιά του Αν. Αιγαίου - armonia-media.gr\nΠερισσότεροι από 1.000 πρόσφυγες και άλλοι αιτούντες σύμφωνα με το protothema άσυλο που ανήκουν σε ευπαθείς ομάδες και με δικαίωμα μετακίνησης αναχώρησαν χθες από τα νησιά του Ανατολικού Αιγαίου με το ειδικά ναυλωμένο, από το υπουργείο Μετανάστευσης & Ασύλου, πλοίο “Νήσος Σάμος”.\nΕτικέτες: πρόσφυγες, αναχώρησαν, ., νησιά του Αν. Αιγαίου, Νότη Μηταράκη\nνησιά του Αν. Αιγαίου\nΠροηγούμενο άρθροΗ Ζωζώ Σαπουντζάκη σε μια εξομολόγηση: Στην Κινέτα μένω στο καμένο σπίτι μου\nΕπόμενο άρθροΝ. Ιωνία:Θεία Λειτουργία για την εορτή των Αγίων Αναργύρων


MESKO ELECTRIC STOVE TWO BURNER 2000W - PrimeTech\nMESKO ELECTRIC STOVE TWO BURNER 2000W\nMESKO ELECTRIC STOVE TWO BURNER 2000W ποσότητα\nΚωδικός προϊόντος: MS6509\nΗ ηλεκτρική κουζίνα δύο καυστήρων επιτρέπει την ταυτόχρονη χρήση δύο εστιών διαφορετικών μεγεθών, με συνολική ισχύ 2000W. Το μοντέλο MS 6509 λειτουργεί καλά σε πολλές καταστάσεις – τόσο κατά τη διάρκεια αστοχίας ρεύματος φυσικού αερίου είτε όταν δεν είναι δυνατή η σύνδεση αερίου, καθώς και κατά την ανακαίνιση κουζίνας όταν δεν μπορείτε να χρησιμοποιήσετε τη μόνιμα εγκατεστημένη εστία. Η ηλεκτρική κουζίνα είναι επίσης χρήσιμη για εξοχικές κατοικίες και για ταξίδια. Είναι μια πολύ ασφαλέστερη εναλλακτική λύση για τις κουζίνες που συνδέονται με φιάλες αερίου.\nΔιάμετρος θερμαντικών πλακών: 150mm και 150mm


15-40 ΒΑΡΕΛΙ SHPD 205 ΛΙΤ. POWER RED\nΚΩΔΙΚΟΣ ΠΡΟΪΟΝΤΟΣ: PR7715420\nΤιμή : 750,00€\tΤιμή: 0,00€\nλιπαντικό ειδικά σχεδιασμένο που σχεδιάστηκε για κινητήρες υψηλών αταιτήσεων turbo και non turbo καθώς και κινητήρες επιβατηγών αυτοκινήτων Πληροί τις προδιαγραφές ACEA: E7-04, A3/B4-04 API: CH-4/SL MAC EO-M Plus KHD. CES 20076/77 MAN M3275 MB 228.3 Renault RD-2 Volvo VDS-2...[περισσότερα]\n20-50 ΒΑΡΕΛΙ 205 ΛΙΤ. POWER RED\nΚΩΔΙΚΟΣ ΠΡΟΪΟΝΤΟΣ: PR4620520\nΤιμή : 575,00€\tΤιμή: 0,00€\nλιπαντικό υψηλής ποιότητας κατάλληλο για πετρελαιοκινητήρες και παλαιότερους βενζινοκινητήρες, στόλους οχημάτων, φορτηγά, τρακτέρ, χωματουργικά. Πληροί τις προδιαγραφές API: CD/SF MIL-L-2104E/46152B/C\nΟΡΥΚΤΕΛΑΙΟ DIESEL SAE 15-40 SHPD 1 LIT. LIQUI MOLY\nΚΩΔΙΚΟΣ ΠΡΟΪΟΝΤΟΣ: LM2474\nΥΨΗΛΗΣ ΑΠΟΔΟΣΗΣ ΛΙΠΑΝΤΙΚΟ ΕΙΔΙΚΑ ΣΧΕΔΙΑΣΜΕΝΟ ΓΙΑ ΠΕΤΡΕΛΑΙΟΚΙΝΗΤΗΡΕΣ ΠΟΥ ΛΕΙΤΟΥΡΓΟΥΝ ΣΕ ΑΠΑΙΤΗΤΙΚΕΣ ΣΥΝΘΗΚΕΣ. ΕΓΚΕΚΡΙΜΕΝΟ ΑΠΟ ΠΛΗΘΟΣ ΚΑΤΑΣΚΕΥΑΣΤΩΝ. ΚΑΤΑΛΛΗΛΟ ΓΙΑ ΑΓΡΟΤΙΚΑ ΜΗΧΑΝΗΜΑΤΑ, ΦΟΡΤΗΓΑ, ΛΕΩΦΟΡΕΙΑ ΚΑΙ ΧΩΜΑΤΟΥΡΓΙΚΑ ΜΕ ΚΙΝΗΤΗΡΕΣ ΠΕΤΡΕΛΑΙΟΥ ΜΕ Ή ΧΩΡΙΣ ΥΠΕΡΤΟΦΟΔΟΤΗΣΗ....[περισσότερα]\nΟΡΥΚΤΕΛΑΙΟ DIESEL SAE 15-40 SHPD 20 LIT. LIQUI MOLY\nΚΩΔΙΚΟΣ ΠΡΟΪΟΝΤΟΣ: LM1061\nΤιμή : 94,50€\tΤιμή: 0,00€\nΟΡΥΚΤΕΛΑΙΟ DIESEL SAE 15-40 SHPD 205 LIT LIQUI MOLY\nΚΩΔΙΚΟΣ ΠΡΟΪΟΝΤΟΣ: LM1063\nΤιμή : 824,25€\tΤιμή: 0,00€\nΟΡΥΚΤΕΛΑΙΟ DIESEL SAE 15-40 SHPD 5 LIT. LIQUI MOLY\nΚΩΔΙΚΟΣ ΠΡΟΪΟΝΤΟΣ: LM2475\nΟΡΥΚΤΕΛΑΙΟ DIESEL SAE 20W-50 FORMULA SUPER 20 LIT LIQUI MOLY\nΚΩΔΙΚΟΣ ΠΡΟΪΟΝΤΟΣ: LM1452\nΥΨΗΛΗΣ ΑΠΟΔΟΣΗΣ ΛΙΠΑΝΤΙΚΟ ΚΙΝΗΤΗΡΩΝ ΠΟΛΛΑΠΛΩΝ...[περισσότερα]\nΟΡΥΚΤΕΛΑΙΟ DIESEL SAE 20W-50 FORMULA SUPER 205 LIT LIQUI MOLY\nΚΩΔΙΚΟΣ ΠΡΟΪΟΝΤΟΣ: LM1449\nΤιμή : 740,00€\tΤιμή: 0,00€\nΟΡΥΚΤΕΛΑΙΟ DIESEL SAE 20W-50 HOT CLIMATE 1 LIT LIQUI MOLY\nΚΩΔΙΚΟΣ ΠΡΟΪΟΝΤΟΣ: LM2482\nΥΨΗΛΗΣ ΑΠΟΔΟΣΗΣ ΛΙΠΑΝΤΙΚΟ ΚΙΝΗΤΗΡΩΝ ΠΟΛΛΑΠΛΩΝ ΧΡΗΣΕΩΝ,ΕΓΚΕΚΡΙΜΕΝΟ ΑΠΟ ΠΛΗΘΟΣ ΚΑΤΑΣΚΕΥΑΣΤΩΝ. ΚΑΤΑΛΛΗΛΟ ΓΙΑ ΑΓΡΟΤΙΚΑ ΜΗΧΑΝΗΜΑΤΑ, ΦΟΡΤΗΓΑ, ΛΕΩΦΟΡΕΙΑ ΚΑΙ ΧΩΜΑΤΟΥΡΓΙΚΑ ΜΕ ΚΙΝΗΤΗΡΕΣ ΠΕΤΡΕΛΑΙΟΥ ΜΕ Ή ΧΩΡΙΣ ΥΠΕΡΤΟΦΟΔΟΤΗΣΗ. ΕΝΔΕΙΚΝΥΤΑΙ ΓΙΑ ΜΕΙΚΤΟΥΣ ΣΤΟΛΟΥΣ ΟΧΗΜΑΤΩΝ. ΥΠΕΡΚΑΛΥΠΤΕΙ ΤΙΣ...[περισσότερα]\nΟΡΥΚΤΕΛΑΙΟ DIESEL SAE 20W-50 HOT CLIMATE 5 LIT LIQUI MOLY\nΚΩΔΙΚΟΣ ΠΡΟΪΟΝΤΟΣ: LM2483\nΤιμή : 26,25€\tΤιμή: 0,00€\nΟΡΥΚΤΕΛΑΙΟ DIESEL SAE 20W-50 SHPD 20 LIT. LIQUI MOLY\nΚΩΔΙΚΟΣ ΠΡΟΪΟΝΤΟΣ: LM2480\nΟΡΥΚΤΕΛΑΙΟ DIESEL SAE 20W-50 SHPD 205 LIT. LIQUI MOLY\nΚΩΔΙΚΟΣ ΠΡΟΪΟΝΤΟΣ: LM2481\nΟΡΥΚΤΕΛΑΙΟ UNIVERSAL STOU SAE 15W-30 20 LIT LIQUI MOLY\nΚΩΔΙΚΟΣ ΠΡΟΪΟΝΤΟΣ: LM4722\nΤιμή : 99,50€\tΤιμή: 0,00€\nΥΠΕΡΕΝΙΣΧΥΜΕΝΟ ΛΙΠΑΝΤΙΚΟ ΠΟΛΛΑΠΛΗΣ ΧΡΗΣΗΣ ΓΙΑ ΤΡΑΚΤΕΡ ΚΑΙ ΑΓΡΟΤΙΚΑ ΜΗΧΑΝΗΜΑΤΑ STOU=SUPER TRACTOR OIL UNIVERSAL ΚΑΤΑΛΛΗΛΟ ΓΙΑ ΛΙΠΑΝΣΗ ΤΟΥ ΚΙΝΗΤΗΡΑ ,ΤΟΥ ΥΔΡΑΥΛΙΚΟΥ ΣΥΣΤΗΜΑΤΟΣ, ΤΟΥ ΚΙΒΩΤΙΟΥ ΤΑΧΥΤΗΤΩΝ, ΤΟΥ ΔΙΑΦΟΡΙΚΟΥ ΚΑΙ ΤΩΝ ΕΜΒΑΠΤΙΖΟΜΕΝΩΝ ΦΡΕΝΩΝ ( WET BRAKES ) TOΥ ΤΡΑΚΤΕΡ...[περισσότερα]\nΟΡΥΚΤΕΛΑΙΟ UNIVERSAL STOU SAE 15W-30 205 LIT. LIQUI MOLY\nΚΩΔΙΚΟΣ ΠΡΟΪΟΝΤΟΣ: LM4704\nΤιμή : 998,00€\tΤιμή: 0,00€


Ρυτίδες: Το νεανικό δέρμα αρχίζει από τον τρόπο ζωής - Iatropedia\nΡυτίδες: Το νεανικό δέρμα αρχίζει από τον τρόπο ζωής\n29 Νοεμβρίου 2017 | 08:56\nΟι κρέμες για τις ρυτίδες, τα serum για τα μάτια και τα άλλα προϊόντα αντιγήρανσης μπορεί να συμβάλλουν στη μείωση των σημαδιών του γήρατος, αλλά μόνα τους δεν αρκούν για λαμπερό και νεανικό δέρμα.\nΑυτό αναφέρει η Αμερικανική Δερματολογική Εταιρεία (AAD), η οποία επισημαίνει ότι οι 40άρες και 50άρες που θέλουν ένα αποτελεσματικό πρόγραμμα αντιγήρανσης, πρέπει να αρχίσουν υιοθετώντας ορισμένες βασικές, καλές συνήθειες.\nΤα οφέλη της συνδυασμένης προσέγγισης, λένε οι ειδικοί της AAD, είναι η πρόληψη των κηλίδων στο δέρμα, η διατήρηση για περισσότερο καιρό της σφριγηλότητάς του, η μείωση των λεπτών γραμμών και των ρυτίδων, η διατήρηση της επιδερμίδας πιο φωτεινής και νεανικής, και η διατήρηση του δέρματος μαλακού.\nΟ Δρ. Μάρκος Μιχελάκης, Δερματολόγος-Αφροδισιολόγος (Αισθητική Δερματολογία-Δερματοχειρουργική) εξηγεί τι πρέπει να περιλαμβάνει ένα ολοκληρωμένο πρόγραμμα αντιμετώπισης των ρυτίδων.\n1. Προστασία του δέρματος από τον ήλιο\nΗ υπεριώδης ακτινοβολία του ηλίου είναι από τους χειρότερους εχθρούς του δέρματος και η προστασία από αυτήν αποτελεί το θεμέλιο κάθε σωστού προγράμματος αντιγήρανσης. Το σημαντικότερο, όμως, είναι ότι μειώνει σαφώς τις πιθανότητες ανάπτυξης δερματικού καρκίνου. Για να αποφύγετε τις επιδράσεις της και την συνακόλουθη φωτογήρανση, πρέπει να κάνετε τρία πράγματα: να αλείφετε καθημερινά, χειμώνα-καλοκαίρι, το πρόσωπό σας με αντηλιακή κρέμα (πρέπει να έχει SPF 20 ή υψηλότερο, να είναι ευρέος φάσματος και να είναι ανθεκτική στο νερό), να προσπαθείτε να μένετε μακριά από τον ήλιο τις ώρες της ημέρας που η σκιά σας είναι πιο κοντή από εσάς (ιδιαίτερα το μεσημέρι) και να φοράτε καπέλο και μακριά ρούχα.\n2. Αποφυγή του σολάριουμ\nΤα σολάριουμ λειτουργούν με υπεριώδη ακτινοβολία, η οποία όπως προαναφέρθηκε είναι επιζήμια για το δέρμα.\n3. Καθημερινή ενυδάτωση\nΚαθώς μεγαλώνουμε, το δέρμα ξεραίνεται και αρχίζουν να εμφανίζονται λεπτές γραμμές και ρυτίδες. Οι ενυδατικές κρέμες «παγιδεύουν» το νερό στο εσωτερικό του δέρματος, κάνοντάς το να φαίνεται πιο νεανικό. Για καλύτερα αποτελέσματα, να χρησιμοποιείτε ενυδατική προσώπου, ενυδατική σώματος και balm για τα χείλη.\n4. Να καθαρίζετε το πρόσωπό σας δύο φορές την ημέρα\nΟ τρόπος καθαρισμού του προσώπου, όμως, επηρεάζει την εμφάνισή του. Για καλύτερα αποτελέσματα να το καθαρίζετε με ζεστό (όχι καυτό) νερό και ήπιο καθαριστικό, αντί για σαπούνι. Βέβαια η επιλογή του προϊόντος καθαρισμού εξαρτάται από τον τύπο δέρματος (ένα λιπαρό δέρμα μπορεί να χρειάζεται το κατάλληλο σαπούνι, ενώ το ξηρό δέρμα θα χρειαστεί το σχετικό γαλάκτωμα ή λοσιόν). Μην το τρίβετε για να καθαρίσει ή για να στεγνώσει.\n5. Μην καπνίζετε\nΟ καπνός των τσιγάρων περιέχει τοξίνες που ευθύνονται για το λεγόμενο «προσωπείο του καπνιστή», δηλαδή για την πρόωρη γήρανση που χαρακτηρίζεται από κάθετες, βαθιές ρυτίδες γύρω από το στόμα. Άλλες ενδείξεις του «προσωπείου» είναι το θαμπό, ξερό δέρμα, η απώλεια της σφριγηλότητας και η εμφάνιση του δέρματος σαν να είναι πετσί.\n6. Να τρώτε υγιεινά\nΗ υγιεινή διατροφή προάγει την υγεία του δέρματος. Φροντίστε να τρώτε λαχανικά και φρούτα, άπαχες πρωτεΐνες και υγιεινά λιπαρά (ψάρια, ελαιόλαδο).\n7. Να κοιμάστε επαρκείς ώρες\nΟ ύπνος είναι απαραίτητος (και) για την εμφάνιση του δέρματος, διότι δίνει στον οργανισμό τη δυνατότητα να επιδιορθώσει τις βλάβες που υφίσταται στη διάρκεια της ημέρας και να ανανεωθεί. Ο μέσος ενήλικας χρειάζεται τουλάχιστον 7 ώρες ύπνο κάθε βράδυ.\nΟ γενικός κανόνας είναι πως πρέπει να διαλέγετε προσεκτικά τα καλλυντικά που θα χρησιμοποιήσετε.\nΤα δύο πιο αποτελεσματικά αντιγηραντικά προϊόντα είναι τα αντηλιακά και οι ενυδατικές κρέμες που, όπως προαναφέρθηκε, πρέπει να χρησιμοποιούνται καθημερινά. Και τα δύο είναι τόσο αποτελεσματικά, ώστε αποτελούν το «κρυφό» συστατικό σε πολλά αντιγηραντικά προϊόντα.\nΌταν αρχίζετε την αντιγηραντική φροντίδα, να αφήνετε πρώτα για μερικές εβδομάδες την αντηλιακή και την ενυδατική κρέμα σας να δράσουν. Ξαναελέγξτε το δέρμα σας ύστερα από λίγο καιρό: εξακολουθεί να έχει σημάδια του γήρατος που σας ενοχλούν;\nΑν ναι, θέστε προτεραιότητες ώστε να αντιμετωπίσετε πρώτα ό,τι σας ενοχλεί περισσότερο. Αυτό συνιστάται για δύο λόγους, εξηγεί ο Δρ. Μιχελάκης. Πρώτον, επειδή δεν υπάρχει καλλυντικό προϊόν που να θεραπεύει όλα τα σημάδια του γήρατος (π.χ. ρυτίδες, κηλίδες, λεπτές γραμμές, μελαγχρώσεις κ.λπ.). Και, δεύτερον, αν χρησιμοποιείτε ταυτοχρόνως δύο ή περισσότερα αντιγηραντικά προϊόντα, υπάρχει κίνδυνος, μετά από σχετικά σύντομο διάστημα να αναπτύξετε δερματικό ερεθισμό και το δέρμα σας να φαίνεται γερασμένο.\nΑπαραίτητο είναι ακόμα να διαλέγετε προϊόντα κατάλληλα για τον τύπο του δέρματός σας – και αυτό ισχύει για όλα τα καλλυντικά, από την αντηλιακή κρέμα μέχρι την ενυδατική και την αντιρυτιδική. Αυτό είναι σημαντικό διότι δεν είναι όλα τα προϊόντα αποτελεσματικά σε όλους τους τύπους δέρματος.\nΜην ξεχνάτε επίσης κατά την αγορά των καλλυντικών να διαβάζετε τις ετικέτες, ώστε να επιλέγετε προϊόντα υποαλλεργικά, μη φαγεσωρογόνα και μη ακμογόνα (δηλαδή προϊόντα που δεν προκαλούν απόφραξη των πόρων του δέρματος και ακμή), ειδικά για δέρματα που έχουν τάση λιπαρότητας.\nΌ,τι κι αν διαλέξετε, πάντως, πρέπει να έχετε ρεαλιστικές προσδοκίες, συνιστούν η AAD και ο Δρ. Μιχελάκης. Όποιο προϊόν υπόσχεται να σας δείξει 10 χρόνια νεότερη σε μία νύχτα ή ότι σε λίγες μέρες θα σβήσει όλα τα σημάδια του γήρατος, είναι πολύ καλό για να είναι αληθινό. Να θυμάστε ότι τα αντιγηραντικά προϊόντα έχουν μέτρια αποτελέσματα και ότι ακόμα δεν έχει βρεθεί κάποιο που να είναι εξίσου αποτελεσματικό με ένα… λίφτινγκ!\nΔρ. Μάρκος Μιχελάκης, Δερματολόγος-Αφροδισιολόγος (Αισθητική Δερματολογία-Δερματοχειρουργική)\nTags: ΡΥΤΙΔΕΣ, ΡΥΤΙΔΕΣ ΑΝΤΙΜΕΤΩΠΙΣΗ


ΘΕΜΑΤΑ ΨΥΧΟΛΟΓΙΑΣ- Παπαδοπούλου Ελένη (papadopsixologos): Αυταρχική προσωπικότητα και προκατάληψη\nΣύμφωνα με τον Adorno και τους συνεργάτες του η εμφάνιση προκατάληψης και η τάση για διακρίσεις παρατηρείται σε άτομα με αυταρχική προσωπικότητα. Πρόκειται για ένα σύνολο χαρακτηριστικών που οδηγούν το άτομο σε τέτοιου είδους συμπεριφοράς παρουσιάζοντας μια προδιάθεση για προκατάληψη.\nΤα κύρια χαρακτηριστικά της αυταρχικής προσωπικότητας είναι:\nΥπερβολικός σεβασμός και υποταγή σε πρόσωπα εξουσίας\nΕμμονή με την ιεραρχία και το κύρος\nΤάση μετατόπισης του θυμού και της μνησικακίας σε άλλα αδύναμα άτομα\nΑδυναμία ανοχής της αβεβαιότητας\nΑνάγκη σαφούς οριοθέτησης του κόσμου\nΠροβληματικές διαπροσωπικές σχέσεις\nΠώς οδηγείται το άτομο στη διαμόρφωση μιας αυταρχικής προσωπικότητας;\nΗ αυταρχική προσωπικότητα διαμορφώνεται κατά την παιδική ηλικία, ενώ ο κύριος\nπαράγοντας που οδηγεί σε αυτή την προσωπικότητα είναι η σχέση με τους γονείς και γενικότερα τα χαρακτηριστικά των γονέων.\nΤα παιδιά αναπτύσσουν μια αμφίθυμη σχέση με τους γονείς, καθώς από τη μία μεριά τους αγαπούν και από την άλλη τους μισούν. Οι γονείς συνήθως έχουν ιδιαίτερα αυστηρή συμπεριφορά και υιοθετούν πολύ σκληρές μεθόδους διαπαιδαγώγησης, με αποτέλεσμα να πιέζουν έντονα τα παιδιά. Το μίσος που νιώθουν τα παιδιά για τους γονείς, λόγω του φόβου και της ενοχής που βιώνουν δεν μπορούν να το εκφράσουν απέναντι στους γονείς, με αποτέλεσμα να καταπιέζεται και να αναζητά άλλους τρόπους εκδήλωσης. Συνήθως, το μίσος που νιώθουν προς τους γονείς μετατοπίζεται σε άλλους πιο αδύναμους στόχους, καθώς οι γονείς αποτελούν μια εξιδανικευμένη εικόνα, που συμβολίζει την ισχύ και την εξουσία. Έτσι, διαμορφώνεται ένα σύμπλεγμα χαρακτηριστικών που παρέχει στο άτομο ένα πλαίσιο συμπεριφοράς που ακολουθεί το άτομο για την υπόλοιπη ζωή του και γενικεύεται σε όλες τις μορφές εξουσίας (Κοκκινάκη, 2005: 226-227).\nΗ αυταρχική προσωπικότητα συνδέεται με θέματα ξενοφοβίας, εθνοκεντρισμού και προκατάληψης. Η προκατάληψη είναι μια αρνητική συνήθως στάση απέναντι σε ένα ή περισσότερα μέλη μιας συγκεκριμένης κοινωνικής ομάδας. Πρόκειται δηλαδή για μια προκατειλημμένη στάση απέναντι σε μια ομάδα εξαιτίας μιας αρνητικής αξιολόγησης των μελών. Περιλαμβάνει αρνητικές κοινωνικές στάσεις ή γνωστικές πεποιθήσεις, αρνητικά συναισθήματα, εχθρική ή άδικη συμπεριφορά απέναντι στα μέλη κάποιας ομάδας (Κοκκινάκη, 2005).\nΚοκκινάκη, Φ. (2005). Κοινωνική Ψυχολογία. Εκδόσεις Τυπωθήτω.\nΑναρτήθηκε από Παπαδοπούλου Ελένη, Ψυχολόγος, MSc στις 7:54 μ.μ.


Σέλινο για την απώλεια βάρους - Fito Spray\nΣέλινο για την απώλεια βάρους\nΤο σέλινο είναι ένα λαχανικό που πρέπει να οδηγήσει στην κατάταξη των πιο χρήσιμο και χαμηλής θερμιδικής αξίας προϊόντα. Του χάρη εκτιμήθηκε ως πρόσφατα ως τώρα ασκείται σε όλο τον κόσμο την απώλεια βάρους σέλινο διατροφή. Ένα από τα κύρια πλεονεκτήματα αυτής της διατροφής είναι ότι η ρίζα βελτιώνει την λειτουργία ολόκληρου του οργανισμού. Άνθρωπος τρώει αυτό το λαχανικό ρίζας σε μια σούπα ή σαλάτα, πολύ λιγότερο επιρρεπείς στις αρνητικές επιπτώσεις του στρες στο σώμα, βελτιώνει το πεπτικό σύστημα, αυξημένη απόδοση, κ. λπ. Αλλά πριν να ανακαλύψει τις ευεργετικές του ιδιότητες, είναι απαραίτητο να κατανοήσουμε τις ιδιαιτερότητες της χημικής σύνθεσής του.\nΑπώλεια βάρους με τη βοήθεια αυτής της ρίζας είναι αρκετά εύκολη, καθώς μπορεί να κάνει σούπα, smoothies, βραστά, κοτόπουλο, σαλάτες. Όταν δεν έχει πολύ καιρό θερμικής επεξεργασίας διατηρεί τα θρεπτικά συστατικά και αυτό το λαχανικό πολλά.\nΧημική του σύνθεση είναι πλούσια σε:\nΌλες αυτές οι ουσίες έχουν μια ευεργετική επίδραση σε όλα τα όργανα και τα συστήματα κατά τη διαδικασία της απώλειας βάρους. Είναι ΕΝΤΆΞΕΙ για να χρησιμοποιήσει ακόμα και τις αλλεργίες και τα άτομα με καρδιακά προβλήματα.\nΣτη σύνθεση ρίζα έχει ένα μοναδικό αιθέριο έλαιο που θα μπορούσε να βελτιώσει τη διαδικασία της πέψης. Το μεγαλύτερο ποσό των αιθέριων ελαίων είναι στη ρίζα του. Επομένως, αυτό το μέρος των λαχανικών στην διαδικασία της απώλειας βάρους μπορεί να ψηθεί.\nΗ ρίζα έχει τις ακόλουθες ιχνοστοιχεία:\nτο ασβέστιο, το\nτο μαγνήσιο, το\nΕίναι σε θέση να επηρεάσει θετικά το καρδιαγγειακό σύστημα, το γαστρεντερικό σύστημα, το νευρικό σύστημα, το ουροποιητικό. Αυτό το λαχανικό βελτιώνει την κατάσταση του δέρματος, ομαλοποιεί το νερό-αλκαλική ισορροπία του σώματος κατά τη στιγμή της αιφνίδιας απώλειας βάρους.\nΕπιπλέον, η βιταμίνη C και ασκορβικό οξύ ενισχύουν το ανοσοποιητικό σύστημα. Το σέλινο σούπες και smoothies θα πρέπει να καταναλώνονται κατά τη διάρκεια της περιόδου ιογενείς ασθένειες. Σούπα σέλινο μπορείτε να μαγειρέψετε κρέας και το ζωμό λαχανικών. Αυτό το λαχανικό μπορεί να θεωρηθεί ένα πραγματικό "μπαταρία" για το σώμα μας, καθώς αυξάνει τη ζωτικότητα, επιταχύνει το μυαλό, διεγείρει την πνευματική δραστηριότητα, ανακουφίζει από ευερεθιστότητα κατά τη διάρκεια απώλειας βάρους.\nΣημαντικό! Αυτό το λαχανικό ρίζας έχει μια ελαφρά διουρητική δράση, έτσι ώστε να είναι συνιστάται να τρώνε για τους ανθρώπους που έχουν προβλήματα με τα νεφρά και την ουροδόχο κύστη.\nΣτη διαδικασία της απώλειας του βάρους σέλινο ενεργά διασπά το λίπος κύτταρα. Έχει επίσης ένα πολύ χαμηλό θερμιδικό περιεχόμενο.\nΚατά μέσο όρο, για το μαγείρεμα 1 μερίδα σαλάτα χρειάζεστε μόνο περίπου 150-200g με φύλλα ή μίσχους του σέλινου.\nΤο θερμιδικό περιεχόμενο του σέλινου\nΤο όνομα του δείκτη\nΕνεργειακή αξία 16 kcal ανά 100 g 38 kcal\nΥδατάνθρακες 3 g 9.2 g\nΛίπη 0.2 g 0.3 g\nΠρωτεΐνες 0, 7G 1.5 g\nΟι ευεργετικές ιδιότητες δεν σταματούν εκεί. Αυτό το λαχανικό ρίζας περιέχει υψηλές ποσότητες των αμινοξέων. Αυτές οι ουσίες εμποδίζουν τη γήρανση των κυττάρων, καθώς αγωνίζονται με τη μεταλλαξιογόνο διαφορετικές διεργασίες στο εσωτερικό των κυττάρων.\nΣε τι μορφή μπορεί να φάει σέλινο;\nΠώς να χρησιμοποιήσετε το σέλινο για την απώλεια βάρους για να παραμένουν όλα τα θρεπτικά συστατικά, και το φαγητό ήταν νόστιμο και νόστιμο; Θα πρέπει να ξέρετε μερικά μυστικά.\nΠρώτον, η ρίζα είναι καλύτερα για το ψήσιμο στο φούρνο. Σε αυτή τη μορφή δεν θα χάσει τη γεύση του και το άρωμά του. Από ψημένη ρίζα σέλινο μπορεί να είναι έτοιμη κρέμα σούπα ή πουρέ πατάτας. Επίσης, η ρίζα του αυτό το λαχανικό μπορεί να μαγειρευτεί. Το βρασμένο ρίζα χρησιμοποιείται στη μαγειρική ζεστές σαλάτες.\nΔεύτερο, το φρέσκο στελέχη είναι συχνά τρώγονται σε ένα στιφάδο. Οι λάτρεις των λαχανικών, νωπά στελέχη, ψητά ή τηγανητά. Έτσι ώστε να γίνει πιο μαλακό και τρυφερό. Ελαφρά τη καρδία φρυγανισ στελέχη προστίθενται στις σαλάτες και στο κρέας και μαγειρευτά.\nΤρίτο, το μαγείρεμα των λαχανικών σαλάτες επίσης να χρησιμοποιήσετε φρέσκο σέλινο για την απώλεια βάρους. Οι συνταγές μαγειρικής με αυτό το λαχανικό ρίζας έκπληξη με την ποικιλομορφία της. Το σέλινο χυμός από τα φύλλα προστίθεται κοκτέιλ. Για τη διακόσμηση μπορείτε να χρησιμοποιήσετε το σέλινο σπόρων. Όπως τα μπαχαρικά μάγειρες χρησιμοποιούν την ξηρά μορφή του αυτό το λαχανικό.\n300 γρ. σελινόριζα,\n100 γρ. μπρόκολο,\n50 γρ. σπανάκι,\nΗ διαδικασία της λήψης σούπα\nΡίζα σέλινο, τα καρότα και το μπρόκολο να βράσει μέχρι να ψηθεί πλήρως.\nΣπανάκι φύλλα, ρίξτε βραστό νερό.\nΜε τις ντομάτες, αφαιρέστε το δέρμα. Θα πρέπει να είναι βυθισμένο σε νερό που βράζει για 1-2 λεπτά.\nΌλα τα συστατικά απομακρύνονται από το νερό. Χρησιμοποιώντας το μπλέντερ για να μετατρέψετε σε μια κατάσταση πουρέ. Αν η συνοχή της, η σούπα είναι πολύ πηχτή, προσθέτουμε το υπόλοιπο ζωμό λαχανικών.\nΣερβίρετε τη σούπα με κράκερ ή 2 φέτες ψωμί ολικής αλέσεως.\nΠαραλλαγές της αυτή η σούπα μπορεί να είναι πολλές. Τα κύρια συστατικά για τη σούπα είναι η κολοκύθα, το κουνουπίδι, τα κολοκυθάκια, τα παντζάρια.\nΗ δίαιτα με κοτόπουλο\n300 g παρασκευής δημητριακά,\n300 γρ βραστό σέλινο,\nΗ διαδικασία μαγειρέματος\nΒράζουμε τη ρίζα για να περάσει μέσα από ένα μεγάλο τρίφτη.\nΑνακατεύουμε το τριμμένο λαχανικών με πλιγούρι βρώμης.\nΣε αυτό το μείγμα προσθέτουμε τα ψιλοκομμένα χόρτα και 1 αυγό.\nΣχηματίζουν μια μικρή Patty.\nΠροθερμάνετε το τηγάνι με το ελαιόλαδο.\nΠριν από την αποστολή της Patty στο τηγάνι, θα πρέπει να ρολό στην τριμμένη φρυγανιά.\nΤηγανίζουμε και από τις δύο πλευρές για 1 λεπτό.\nSmoothies, το σέλινο, τα καρότα και ντομάτα\n300 γρ. φύλλα σέλινο,\nΗ διαδικασία της λήψης ένα κοκτέιλ\nΤα λαχανικά πλένονται και να περάσει μέσα από το juicer. Αλλά με ντομάτα θα πρέπει πρώτα να αφαιρέσετε από το δέρμα. Ο χυμός που προκύπτει ρίχνουμε σε ποτήρι, γαρνίρετε με ένα κλαδάκι Βασιλικό ή άνηθο.\nΈνα κοκτέιλ σέλινο με γιαούρτι\n200 g σέλινο,\n100 γρ. γιαούρτι με χαμηλά λιπαρά,\n2 πράσινο Μήλο.\nΤα στελέχη περάσει μέσα από το juicer.\nΜήλα ψητά στο φούρνο μικροκυμάτων, με την προσθήκη της βανίλιας ραβδιά. Πριν το ψήσετε τα μήλα τους, θα πρέπει να αφαιρέσετε τον πυρήνα. Στην τελική τρύπα για να καταρρεύσει η βανίλια. Ο χρόνος μαγειρέματος του μήλα – 15 λεπτά.\nΨητά μήλα για να μετατραπεί σε πουρέ, το οποίο προστίθεται στο χυμό.\nΤο παρασκευασμένο μείγμα ρίχνουμε το γιαούρτι με χαμηλά λιπαρά ή γιαούρτι.\nΈτοιμο το κοκτέιλ μπορεί να είναι διακοσμημένα φέτα Μήλου.\n1 πράσινο Μήλο,\nαυτό το ποτό είναι απλή. Όλα τα φρούτα και τα λαχανικά περάσει μέσα από το juicer. Αλλά η Apple πρέπει να καθαρίσετε το δέρμα, και το γκρέιπφρουτ και το πορτοκάλι προσεκτικά ad officeroute για να αφαιρέσετε τη δυσάρεστη πικρή γεύση. Το τελικό ποτό για να διακοσμήσετε με μέντα ή φέτα πορτοκάλι.\nΚοκκινιστό κοτόπουλο με σέλινο και λαχανικά\n200 γρ. φιλέτο κοτόπουλο,\n100 γρ. ρίζα σέλινου,\n200 γρ λάχανο.\nΤο κοτόπουλο και τα λαχανικά κομμένα σε κύβους, καταστρέφετε το λάχανο.\nΣε μια κατσαρόλα με χοντρό πάτο ρίχνουμε 20 ml ελαιόλαδο.\nΤηγανίζουμε το κοτόπουλο.\nΌταν το κρέας είναι έτοιμο, προσθέτετε τα υπόλοιπα λαχανικά.\nΣιγοβράζουμε ένα τέτοιο στιφάδο θα πρέπει να είναι μέσα σε 30 λεπτά.\nΓια την υποβολή χρησιμοποιήσετε για να ψιλοκόβουμε τα βότανα.\nΤώρα ξέρετε πώς να φάτε σέλινο για να χάσουν βάρος σε σύντομο χρονικό διάστημα. Το κύριο πράγμα είναι να θυμόμαστε ότι αυτό το λαχανικό είναι μια αποθήκη των βιταμινών. Θετικά σχόλια σχετικά με το σέλινο αποδείξει ότι έχει και τους πιο απαιτητικούς καλοφαγάδες.


ΑΝΑΚΟΙΝΩΣΗ ΕΝΩΣΗΣ ΣΥΛΛΟΓΩΝ ΓΟΝΕΩΝ ΚΑΙ ΚΗΔΕΜΟΝΩΝ ΣΧΟΛΕΙΩΝ ΚΕΡΚΥΡΑΣ | Ανώτατη Συνομοσπονδία Γονέων Μαθητών Ελλάδας (ΑΣΓΜΕ)\nΑΝΑΚΟΙΝΩΣΗ ΕΝΩΣΗΣ ΣΥΛΛΟΓΩΝ ΓΟΝΕΩΝ ΚΑΙ ΚΗΔΕΜΟΝΩΝ ΣΧΟΛΕΙΩΝ ΚΕΡΚΥΡΑΣ\nΑπρίλιος 29, 2020 Χωρίς κατηγορία\nΑκόμα κα σε συνθήκες πανδημίας η σημερινή κυβέρνηση δεν πτοήθηκε και συνέχισε το αντιεκπαιδευτικό της έργο.\nΈτσι λοιπόν, αντί να λύνει προβλήματα που προκύπτουν από μια τέτοια πρωτόγνωρη κρίση, επιτίθεται λυσσαλέα στα μορφωτικά δικαιώματα των παιδιών μας.\nΣύμφωνα με το νέο νομοσχέδιο το σχολείο γίνεται ακόμα πιο ταξικό, ακόμα πιο ανισότιμο, ακόμα πιο εξοντωτικό για τους μαθητές και τις μαθήτριες.\nΑκόμα και τώρα εν μέσω υγειονομικής κρίσης αυξάνεται ο αριθμός των μαθητών ανά τάξη Δημοτικού και Νηπιαγωγείου ενώ η καθιέρωση ελάχιστου αριθμού μαθητών στα σχολεία αυτά θα οδηγήσει με μαθηματική ακρίβεια σε συγχωνεύσεις/καταργήσεις τάξεων και σε υποχρεωτικές μετακινήσεις μαθητών.\nΤίθεται στο νέο νομοσχέδιο ζήτημα ορίου ηλικίας το 17ο έτος για εγγραφή μαθητών και μαθητριών στα ΕΠΑΛ. Με άλλα λόγια, ωθείται ένα μεγάλο κομμάτι του μαθητικού πληθυσμού στην ιδιωτική εκπαίδευση.\nΟι μαθητές της Α’ λυκείου μπαίνουν πιο βαθιά στη λογική της βαθμοθηρίας για εισαγωγή στην Ανώτατη εκπαίδευση. Με την εισαγωγή-εκ νέου-της τράπεζας θεμάτων και το εθνικό απολυτήριο, το λύκειο μετατρέπεται σε μια απέραντη εξεταστική αρένα οδηγώντας τους μαθητές στην έξοδο αλλά και τους γονείς να βάλουν πιο βαθιά το χέρι στην τσέπη για να έχουν τα παιδιά μας τύχη, αν έχουν.\nΕνισχύεται η αποσπασματική γνώση με το καινούριο πρόγραμμα σπουδών από νηπιαγωγείο έως και λύκειο. Ειδικά με τις άκρως αντιπαιδαγωγικές παραμέτρους τους νομοσχεδίου σχετικά με το νηπιαγωγείο κατακερματίζονται τα διδακτικά αντικείμενα.\nΣτο κομμάτι της αξιολόγησης των εκπαιδευτικών μονάδων διαφοροποιούνται τα σχολεία οικονομικά και μορφωτικά με όποιες συνέπειες μπορεί να έχει αυτό στην εκπαιδευτική διαδικασία. Τα σχολεία θα πρέπει να γίνουν “ανεξάρτητα”, με άλλα λόγια πρέπει να μειωθεί η κρατική δαπάνη για την παιδεία. Δήμοι, περιφέρειες και χορηγοί θα παρεμβαίνουν τόσο στη δομή του σχολείου όσο και στο περιεχόμενο των σπουδών.\nΩς Ένωση συλλόγων γονέων και κηδεμόνων νομού Κέρκυρας καλούμε τους γονείς να αντισταθούν και να μην αναστείλουν καμία από τις διεκδικήσεις τους.Δεν συμβιβαζόμαστε με ένα σχολείο αποκεντρωμένο από τις ίδιες τις εκπαιδευτικές ανάγκες των μαθητών. Η κυβέρνηση θα μας βρει για άλλη μια φορά απέναντί της.\nΜΕΝΟΥΜΕ ΔΥΝΑΤΟΙ,ΜΕΝΟΥΜΕ ΕΝΗΜΕΡΩΜΕΝΟΙ,ΜΕΝΟΥΜΕ ΕΝΕΡΓΟΙ !


Πολιτική Επιθεώρηση: ΠΑΣΟΚ: το χρονικό ενός προαναγγελθέντος θανάτου\nΤο πρώτο ήταν το ιταλικό κόμμα. Ο ηγέτης του, Μπετίνο Κράξι, πέθανε φυγόδικος στην Τυνησία, για να γλιτώσει τη φυλακή λόγω σκανδάλων. Αν εντοπίζετε ομοιότητες με τους δικούς μας σοσιαλιστές, καλώς τις εντοπίζετε. Μην απατάστε, θα ακολουθήσουν και άλλοι τέτοιοι θάνατοι στο μέλλον. Μετά τον κομμουνισμό σειρά έχει η σοσιαλδημοκρατία.\nΔυστυχώς, οι παραπάνω πρακτικές δεν περιορίστηκαν στο ΠΑΣΟΚ. Μεταφέρθηκαν και επηρέασαν όλο το πολιτικό σύστημα, μεγάλα και μικρά κόμματα. Μερικές φορές οι αντιγραφείς ήταν πιο επιτήδειοι σε αυτά τα κόλπα από τους πρωταρχικούς εμπνευστές. Αρκεί να δει κανείς πώς έκανε αντιπολίτευση ο Αντώνης Σαμαράς ή σήμερα κάνει ο ΣΥΡΙΖΑ, για να αντιληφθεί το μέγεθος του προβλήματος. Ολοι εκπαιδεύτηκαν στην ιδέα πως αν ζητάς να σπαταλιούνται τα λεφτά των φορολογουμένων ή αν ωρύεσαι και γεμίζεις με παλαβές υποσχέσεις τα μυαλά των πολιτών, αργά ή γρήγορα αυτό θα σε οδηγήσει στην επιτυχία. Προσωρινά μπορεί και να είναι έτσι. Αργά ή γρήγορα, όμως, θα πέσεις στον λάκκο που άνοιξες εσύ ο ίδιος· άσε που στη συνέχεια μπορεί να σε παρασύρει κανένα ορμητικό ποτάμι. * Ο κ. Νίκος Μαραντζίδης είναι αναπληρωτής καθηγητής στο Πανεπιστήμιο Μακεδονίας και επισκέπτης καθηγητής στο Πανεπιστήμιο του Καρόλου στην Πράγα και στο Πανεπιστήμιο της Βαρσοβίας


Αρχική » Spoilers » GNTM » GNTM 4 Νικητής: Οριστικό! Αυτός θα κερδίσει και φέρνει την ανατροπή!\nGNTM 4 Νικητής: Ο μεγαλύτερος διαγωνισμός μόδας, έφτασε στο μεγάλο φινάλε και παίζει δυνατή μπάλα. Ποιος είναι ο νικητής;\nGNTM 4 Νικητής: Φτάσαμε λοιπόν στο τελικό και στην παίκτρια η οποία θα το κατακτήσει. Ποια θα το πάρει; Ποια κατάφερε να το γυρίσει; Ποια παίκτρια έχει γυρίσει τούμπα όλη τη κατάσταση; Το ριάλιτι του Star φέτος έχει καταρρίψει όλα τα ρεκόρ. Μας χαρίζει όμορφες στιγμές το GNTM φέτος.\nΟλοκληρώθηκε και η 2η δοκιμασία. Τέσσερις θα είναι οι δοκιμασίες του φετινού τελικού! Τηλεφωνική ψηφοφορία…\nGNTM 4 Νικητής: Ποιος θα καταφέρει να επικρατήσει;\nΝτέρμπι μέχρι το τέλος θα υπάρξει! Ποιος θα καταφέρει να το πάρει; Η Κυβέλη είναι αυτή που θα βγει νικήτρια σε μία μάχη μέχρι τέλους, κόντρα στην εντυπωσιακή και φοβερή Όλγα Ντάλλα.\nΣτο τέλος όμως η μικρή διαφορά που θα έχει καταφέρει να αποκτήσει από το Α’ μέρος θα φανεί πολύ σημαντική. Έχουμε λοιπόν νικήτρια για το GNTM 4. Η Κυβέλη θα το πάρει.


33o Ράλι Θερμαϊκού - Σ.Μ.Α.Κ. - Σύλλογος Μηχανοκίνητου Αθλητισμού Κοζάνης\nΟ αγώνας ξεκίνησε καλά για το Διάφα που με το θηριώδες Clio Maxi πήρε τη 15η θέση γενικής στην πρώτη ειδική (Παλαιοχώρα Ι) και με ψιλόβροχο! και συνέχισε σε καλό ρυθμό και στη δεύτερη ειδική. Στην τρίτη ειδική όμως, βρήκε μπροστά του την έξοδο που είχε το προπορευόμενο αυτοκίνητο και μάλιστα σε σημείο όπου είχε ήδη μεγάλη ταχύτητα. Ευτυχώς κατάφερε να ακινητοποιήσει τοClio έγκαιρα όμως καθυστέρησε σημαντικά να ξεκινήσει, χάνοντας πολύ χρόνο που του κόστισε στο τελικό αποτέλεσμα. Στη συνέχεια επανέλαβε την καλή του επίδοση στην Παλαιοχώρα ΙΙ παίρνοντας τη 14η θέση της γενικής, όμως το τελικό αποτέλεσμα είχε ήδη κριθεί και τερμάτισε στην 7η θέση της Α/7 και στην 28η θέση της γενικής κατάταξης.\nΟ Γκάλφας ξεκίνησε σε πιο ήπιο ρυθμό στην πρώτη ειδική, κάνοντας τον 3ο χρόνο της κατηγορίας του. Στην επόμενη όμως ειδική, τον κατηφορικό Ταξιάρχη, έκανε την έκπληξη παίρνοντας την 15η θέση της γενικής και την πρώτη στην κατηγορία Ν/2 με περάσματα που χειροκροτήθηκαν. Εκεί δημιούργησε μια διαφορά ασφαλείας μισού λεπτού με το συναγωνισμό και κράτησε μέχρι το τέλος τη δεύτερη θέση της κατηγορίας. Μάλιστα όλα κινδύνεψαν να χαθούν στο τέλος της 5ης ειδικής, την επανάληψη του Ταξιάρχη, όταν έμεινε από φρένα στις τελευταίες κατηφόρες. Κάνοντας την τελευταία ειδική χωρίς πολλά φρένα και σε μέτριο ρυθμό, πήρε τη δεύτερη θέση της κατηγορίας του και την 24η θέση της γενικής κατάταξης, συνεχίζοντας την καλή φετινή του πορεία.\nΗ συνέχεια θα δοθεί στην γειτονική περιοχή της Ημαθίας με το 10ο Ράλι Φίλιππος που διεξάγεται στις 17-18 Απριλίου στις γνωστές και από πέρυσι ειδικές του αγώνα. Φέτος ο αγώνας έχει ενταχθεί στο Πανελλήνιο Κύπελλο Ασφάλτου και έτσι και εκεί θα περιμένουμε να δούμε πολλές συμμετοχές από όλη την Ελλάδα αλλά και τα περισσότερα πληρώματα του Σ.Μ.Α.Κ.\nΛεπτομέρειες: | Δημοσιεύθηκε : 31 Μαρτίου 2004 | Δημιουργήθηκε : 21 Απριλίου 2014


Gorilaki: Το ΠΑΣΟΚ έχει αγάπη μέσα του\nΕχθές το βράδυ διαπίστωσα πως το ΠΑΣΟΚ αγαπάει το πλησίον του. Άνοιξα το e-mail του ιστολογίου και εκείνο γέμισε με προεκλογικές προσκλήσεις υποψηφίων του ΠΑΣΟΚ για τις επερχόμενες εκλογές. Χαρούμενα χρώματα από φωτογραφίες φυλλαδίων, που κινούνταν στο πνεύμα «ψήφισε με», «μαζί για το μέλλον», «για να συνεχίσουμε τον αγώνα», «μόνο εμείς νοιαζόμαστε» κλπ. Δεν σας κρύβω πως με συγκίνησαν οι άτιμοι. Είχα ακούσει νωρίτερα και τον λόγο του πρωθυπουργού όπου μας ευχαριστούσε που αντέχουμε και δεχόμαστε τα μέτρα και είχα μία συγκινησιακή προδιάθεση.\nΘυμήθηκαν τους πάντες μέσα από τα φυλλάδια τους. Τους ηλικιωμένους, τους άνεργους, τους άστεγους, το περιβάλλον, την καθαριότητα, την υγεία. Νόμιζα πως έχω να κάνω με σύγχρονους Ρομπέν των Δασών. Με εντυπωσίασε επίσης το ότι φαίνεται να γνωρίζουν σε ποια εκλογική περιφέρεια ψηφίζω, διότι εντελώς τυχαία όλοι ήταν υποψήφιοι σε αυτήν.\nΕγώ που έχω σούρει τα εξ αμάξης στο κυβερνών κόμμα για τις πολιτικές που ακολουθεί, που έχω δηλώσει από αυτό το βήμα πως θα απέχω από αυτές τις εκλογές συνειδητά, διότι δεν συμμετέχω σε μία διαδικασία που δεν με βρίσκει σύμφωνο (Καλλικράτης), γίνομαι αποδέκτης τέτοιου θερμού εκλογικού καλέσματος.\nΔύο είναι τα ενδεχόμενα. Είτε βάζουν λίστες με ότι e-mail βρούνε τα κομματόσκυλα τους, χωρίς να εξετάζουν που στέλνουν ή που με δέχθηκαν ως το απολωλό πρόβατο, ως τον άσωτο υιό. Εγώ ο αχρείος, ο άξεστος, να τους φέρομαι έτσι και αυτοί με ανωτερότητα να επιζητούν την ψήφο μου. Στη σκέψη πως είμαι ένας πολύ κακός άνθρωπος, ένα δάκρυ κύλησε από το μάτι μου, όταν αντιμετώπιζα αυτά τα e-mail ως κοινά spam και τα πέταγα. Σας ευχαριστώ «σύντροφοι» για την αγάπη σας.\nΕΜΕΝΑ ΜΑΛΛΟΝ ΜΕ ΠΗΡΑΝ ΧΑΜΠΑΡΙ ΟΤΙ ΤΟΥΣ ΕΧΩ ΞΕΒΡΑΚΩΣΕΙ ΤΟΥΣ ΑΠΑΤΕΩΝΕΣ,\nΚΑΙ ΔΕΝ ΤΟΛΜΗΣΑΝ ΝΑ ΣΤΕΙΛΟΥΝ ΤΙΠΟΤΑ, ΚΑΝΕΝΑΣ ΤΟΥΣ....\n21 Οκτωβρίου 2010 - 6:08 μ.μ.


Κορωνοϊός : 42 νέα κρούσματα στην Π.Ε. Ρόδου 13 στην Π.Ε. Κω 6 στην Π.Ε. Καλύμνου - RodosToday\nΚορωνοϊός : 42 νέα κρούσματα στην Π.Ε. Ρόδου 13 στην Π.Ε. Κω 6 στην Π.Ε. Καλύμνου\nBy NewsDesk on\t 15 Ιουλίου 2021 Ρόδος\nΟ ΕΟΔΥ ανακοίνωσε το απόγευμα της Πέμπτης ότι τα νέα κρούσματα του κορονοϊού στη χώρα ανέρχονται σε 2794.\nΤο τελευταίο 24ωρο έχασαν τη ζωή τους 6 συμπολίτες μας. Στους 132 οι διασωληνωμένοι.\nΡαγδαία αύξηση των κρουσμάτων καταγράφεται για μια ακόμη ημέρα στα Δωδεκάνησα, σύμφωνα με την επίσημη ανακοίνωση του ΕΟΔΥ.\nΣτην περιφερειακή ενότητα Ρόδου με 42\nΣτην Π.Ε. Κω παρουσιάστηκαν 13 ακόμη περιπτώσεις covid, ενώ 6 ακόμη ήταν στην αντίστοιχη ενότητα της Καλύμνου.


Η συναίσθησης των αδυναμιών μας-Οι τρείς κατηγορίες των αθρώπων. Όσιος Άνθιμος της Χίου...\nΚαλότυχος εκείνος που γνωρίζει την κατάστασην του και ταπεινώνεται. Κακότυχος εκεινος που δε γνωρίζει και περηφανεύεται. Η ανθρώπινη φύση υπόκειται σε πάθη στο φθόνο, μίσος, θυμό, ζηλοτυπία κι άλλα πάθη. Καλότυχος εκείνος που το κατάλαβε.\nΑυτός ο άνθρωπος θα έχει καλές ημέρες, διότι εμείς δε πιστεύουμε στο ριζικό και στη τύχη όπως το λένε. Πως; Διότι πάντοτε ταπεινώνεται και όπως κι αν του έρθει το πράγμα εις το Θεόν το ρίχνει κι ότι κι αν ακούσει κι ότι κι αν δεί πάντοτε στο αγαθό και στο καλό το γυρίζει και αναπαυεται.\nΑντιθέτως εκεινος που δε γνώρισε τη κατάσταση του είναι κακότυχος, διότι είναι περίφανος και ότι κι αν του συμβεί, όλα στο πονηρό τα παίρνει,αυτός ο άνθρωπος θα εχει κακες ημέρες διότι ποτέ του δεν αναπαυεται.\nΕξετάζει τα σφαλματα των άλλων, είναι έτοιμος να κατακρίνει να κατηγορήσει, κι όλα αυτά διότι δεν αισθάνεται την ασθένειαν του, αλλά νομίζει οτι εκείνος δεν σφάλλει.\nΥπάρχουν τριών ειδών άνθρωποι: σαρκικοί, ψυχικοί και πνευματικοί. Ο σαρκικός άνθρωπος ζητά την ανάπαυση, αγαπά τους επαίνους, δε θέλει να του κόψουν το θέλημα του,υπερασπιζεται τον εαυτό του και ζητεί όσα ειναι προς αναπαυση του.\nΟ ψυχικός πάλι δε θέλει να αδικήσει,αλλά ούτε και να τον αδικήσουν. Δε κατηγορεί αλλά δεν θέλει και να τον κατηγορήσουν, εάν το συμβεί μια αδικία δεν ομιλει δε αλλά θλίβεται και λυπάται πως του το έκαναν. Ο πνευματικος αν αδικηθει χαίρεται, αν του κόψουν το θέλημα του ευφραινεται κι ότι κι αν του συμβει θεωρεί τον εαυτό του υπαιτιο.\nΠηγή: Απόσπασμα απο το βιβλίο Άγιου Ανθίμου Χίου "Διδαχές πνευματικές-Άρτος ζωής" Ιερά Μονή Παναγίας Βοήθειας Χίου\nΔημιουργήθηκε από Super User στις 2012-02-11 06:31:19


Συντήρηση ηλεκτρονικών και πλαστικών μερών | Retromaniax\nΈναρξη μίζας SnakeEyes\nΗμερομηνία έναρξης 14 Ιουν 2010\nΘα ήθελα να ρωτήσω μερικά πράγματα σχετικά με την συντήρηση των αγαπημένων μας μηχανημάτων, για την ακριβεία\n1) πως καθαρίζετε τις πλακέτες με τα ηλεκτρονικά μέρη (π.χ. έχω ακούσει για οινόπνευμα από άλλους ότι είναι καλό και από άλλους ότι μπορεί να προκαλέσει βλάβη)\n2) τις επαφές στα χειρηστήρια\n3) τι κάνετε με τα πλαστικά μέρη (δηλ.\nπέρα από το προφανές που είναι το πλήσιμο χρησιμοποιήτε κανένα είδος γυαλιστικού που ζωντανεύει το χρώμα)\n4) τι κάνετε με laser και με τους μηχανισμούς όπως γρανάζια, μοτεράκια.\nΓενικά θα ήθελα να μου προτείνετε προϊόντα που μπορεί να βρει εύκολα κανείς π.χ. σε σουπερ μαρκετ και όχι να χρείαζεται να τρέχει σε εξειδηκευμένα καταστήματα.\nΓειά σου φίλε, για τα πλαστικά μέρη έχω φτιάξει εναν οικονομικό και εύκολο οδηγό, μπορείς να το διαβάσεις εδώ:\nΈχω δει και του 2 οδηγούς και η απορία μου είναι η εξής όταν πρόκειται για μηχανημα με διαφορετικό χρώμα, πχ μαύρο αυτά τα καθαριστικά δε το ξεθωριάζουν?\nΚαθαρό οινόπνευμα για τις πλακέτες χρησιμοποιώ χρόνια τώρα.\nΓια τις επαφές των χειριστηρίων τώρα, σε PS1, Χ-box και X-box 360 κάνεις το χειριστήριο ανταλλακτικά και πλένεις τα πλαστικά με υγρό κρεμοσάπουνο χεριών τρίβοντας με παλιά ΜΑΛΑΚΗ οδοντόβουρτσα.\nΟι επαφές καθαρίζονται άνετα με οινόπνευμα.\nΣτα ανεμιστηράκια, ρίχνεις μια σταγόνα από λιπαντικό λαδάκι ραπτομηχανής στον άξονα και γίνονται σαν καινούργια. Το λαδάκι θα το βρεις σε μεγάλα σουπερμάρκετ. Κοστίζει κανά δίευρο και θα κρατήσει χρόοοοοοοονια!!!!!!!!!!\nΚαταρχασ χρησιμοποιουμε ασετον διοτι διαλυει τα καταλυπα της σολντερινης και της κολλησης και βασικοτερο δεν περιεχει καθολου νερο εξατμιζεται αμεσως (και καθαρη βενζινη κανει) το οινοπνευμα οξειδωνει τον χαλκο με αποτελεσμα μετα απο παρατεταμενη χρηση να εμφανιζει σκουρια, η μακρα μικρη μου εμπειρια αυτα μου εμαθε.\nΟρίστε βλέπετε, υπάρχουν ήδη δυο διαφορετικές απόψεις\nΝομίζω πως έχει ενδιαφέρον σαν θέμα να το συζητήσουμε και να φτιάξουμε ένα βασικό οδηγό που θα κινούμαστε, γιατί είναι κρίμα στη προσπάθεια μας να συντηρήσουμε τα μηχανήματα μας να καταλήγουμε τελικά να τους προκαλούμε βλάβες.\nΑς δούμε λοιπόν και οι υπόλοιποι συμφορουμιτες τι κάνουνε, νομίζω πως -όποτε είναι δυνατό- να υπάρχει και μια αιτιολόγηση γιατί διαλέγουμε το κάθε τρόπο ή γιατί αποφεύγουμε κάποιον άλλο.\nΓια τον καθαρισμό των πλακεττών , υπάρχουν ειδικά spray με ακροφύσιο.\nΠωλούνται στα καταστήματα με ηλεκτρονικά ανταλλακτικά.\nΕπίσης υπάρχουν spray για τις επαφές (απαραίτητο και στο αυτοκίνητο) και για τον καθαρισμό των πλαστικών μερών ηλεκτρονικών συσκευών, που επίσης πωλούνται στα καταστήματα με ηλεκτρονικά ανταλλακτικά-εξαρτήματα.\nΗ καλύτερη λύση είναι κατούρημα από άτομο με ψηλό ουρικό οξύ!\nΛοιπόν επανέρχομαι για πω, πως καθάρισα τελικά την κονσόλα που ήθελα.\nΚαταρχήν τα ηλεκτρονικά δεν τα πήραξα γιατί ήταν πολυ καθαρά, τα πλαστικά μέρη όμως τα βούτηξα σε μια λεκάνη με tide και με μια οδοντόβουρτσα καθάρισα τα δύσκολα σημεία, αφού τα άφησα και στέγνωσαν η κονσόλα ήταν βέβαια καθαρή αλλά της έλλειπε η λάμψη, εκεί λοιπόν χρησιμοποίησα το σπρέυ σιλικόνης (συγκεκριμένα της Würth) όπως αναφέρθηκε παραπάνω και πραγματικά έγινε σαν καινούρια!!\nΟπότε +1 και από μένα γι αυτό το μαγικό σπρεύ (προσοχή μόνο να είστε σε ανοιχτό χώρο γιατί έχει πολύ δυνατή οσμή και όμως διάβασα στη συσκευασία είναι αρκετά επικίνδυνο)\nΠραγματικά αυτό το σπρέυ σιλικόνης το χρησιμοποιώ σε πάρα πολλά πράγματα, είναι πολύ καλό. Να βάλεις και στο ταμπλό του αμαξιού, να δεις λάμψη που θα πάρει!\nΑντί για tide μπορείς να χρησιμοποιήσεις κρεμοσάπουνο για τα χέρια. Έχει και αυτό φανταστικά αποτελέσματα.\nΣπρέι σιλικόνης δεν θα έβαζα ποτέ. Είναι τρομερά ανθυγειινό και στο μόνο μέρος που το χρησιμοποιώ είναι στους ιμάντες του κινητήρα του Matiz μου, κάθε 1000 χιλιόμετρα περίπου και δεν καίγονται από τα σκαμπανεβάσματα της θερμοκρασίας.\nΣυμφωνώ, αυτό που είναι στο ταμπλό του αυτοκινήτου του, το εισπνέει σιγά-σιγά ο asemnos. Δεν το καταλαβαίνεις φυσικά ότι συμβαίνει, αλλά μακροπρόθεσμα σίγουρα έχει ένα ρίσκο. Λοιπόν, asemnos, εγώ προτείνω να μου μεταβιβάσεις την συλλογή σου τώρα που είναι ακόμα νωρίς.\nΕπανέρχομαι σε αυτό το θέμα για να ρωτήσω πως γίνεται τα μηχανήματα που έχουμε\nστην αποθήκη να τα προστατέψουμε όσο γίνεται από την υγρασία, τι κάνετε\nΠρομηθεύσου μεγάλη ποσότητα silica Gel http://en.wikipedia.org/wiki/Silica_gel\nπου μπορώ να βρω τέτοια? αυτά τα βάζεις μέσα στις κούτες και τελείωσε\nή θέλουν άλλαγμα με τον καιρό?\nτα έχει χρησιμοποιήσει κανείς? είναι αξιόπιστα?\nTο silica Gel χρησιμοποιείτε στις προθήκες των μουσείων για την διατήρηση σταθερής υγρασίας στα εκθέματα οπότε μην σε αγχώνει. Είναι 100% τεσταρισμένο. Μετά από ένα χρονικό διάστημα 1ος ετους καλό είναι να το ανανεώνεις. Θα το βρείς σε καταστήματα που πουλάνε υλικά συντήρησης και στα κουτιά με καινούρια παπούτσια\nΓια πλακέτες και ηλεκτρονικά,αλλά και για καθαρισμό σε πλαστικά,πολύ καλή δουλειά κάνει και η Ισοπροπυλική Αλκοόλη(στα φαρμακεία)\nΠροσωπικά η μυρωδιά της μου θυμίζει το καθαριστικό υγρό δίσκων πικάπ...


Υποχώρηση για το πετρέλαιο - Στα 47,6 δολάρια κινείται το αργό, στα 50,9 το Brent - ΣΕΕΕΠΦΧ\nΥποχώρηση για το πετρέλαιο – Στα 47,6 δολάρια κινείται το αργό, στα 50,9 το Brent\nΑπώλειες καταγράφει το πετρέλαιο τη Δευτέρα 28/12/2020 , αφού νωρίτερα έφθασε στα 52 $ το βαρέλι, καθώς η αισιοδοξία για το πακέτο τόνωσης των ΗΠΑ και η έναρξη μιας ευρωπαϊκής εκστρατείας εμβολιασμού εξισορροπήθηκε από την αδύναμη ζήτηση και την προοπτική υψηλότερης παραγωγής του ΟΠΕΚ +.\nΑφού ο πρόεδρος των ΗΠΑ Donald Trump απέσυρε την απειλή να μπλοκάρει το πακέτο των 2,3 τρισεκατομμυρίων δολαρίων, και την αναμενόμενη έγκριση της καταβολής μεγαλύτερων πληρωμών ύψους 2.000 δολαρίων στα νοικοκυριά.\nΗ Ευρώπη ξεκίνησε την Κυριακή μια μαζική προσπάθεια εμβολιασμού COVID-19.\nΠερί τις 21:45 ώρα Ελλάδας το Brent υποχωρούσε 0,72%, στα 50,92 $ το βαρέλι ενώ κατά την διάρκεια της συνεδρίασης έφθασε τα 52,02 $.\nΤο αμερικανικό West Texas Intermediate (WTI) 1,16%, στα 47,67 $.\n«Η υπογραφή του νομοσχεδίου τόνωσης των ΗΠΑ, με τη δυνατότητα αυξημένων κονδυλίων θα έπρεπε να μειώσει τις τιμές του πετρελαίου σε μια «μικρή» εβδομάδα», δήλωσε ο Jeffrey Halley, αναλυτής της OANDA. Το πετρέλαιο έχει ανακάμψει από τα ιστορικά χαμηλά επίπεδα που σημειώθηκαν φέτος, καθώς η πανδημία έπληξε τη ζήτηση.\nΤο Brent έφτασε τα 52,48 $ στις 18 Δεκεμβρίου, το υψηλότερο επίπεδο από τον Μάρτιο. Όμως, η εμφάνιση μιας νέας μετάλλαξης του ιού οδήγησε στην επαναφορά των περιορισμών κίνησης, που πλήττουν τη βραχυπρόθεσμη ζήτηση και επιβαρύνουν τις τιμές.\nΤο πετρέλαιο παραμένει ευάλωτο σε οποιεσδήποτε περαιτέρω αποτυχίες στις προσπάθειες για τον έλεγχο του ιού, δήλωσε σε σημείωμα ο Stephen Innes, επικεφαλής της Axi. Στο επίκεντρο θα είναι επίσης μια συνεδρίαση της 4ης Ιανουαρίου του Οργανισμού των χωρών εξαγωγής πετρελαίου και των συμμάχων, μιας ομάδας γνωστής ως ΟΠΕΚ +.\nΟ όμιλος περιορίζει τις ρεκόρ μειώσεις της παραγωγής πετρελαίου που έγιναν φέτος για να υποστηρίξει την αγορά. Ο OPEC + αναμένεται να αυξήσει την παραγωγή κατά 500.000 βαρέλια την ημέρα τον Ιανουάριο και η Ρωσία υποστηρίζει μια ακόμη αντίστοιχη αύξηση τον Φεβρουάριο.\nPrevious Η Ιαπωνία στοχεύει στην εξάλειψη των βενζινοκίνητων οχημάτων έως τα μέσα της δεκαετίας του 2030\nNext Σκληρός ανταγωνισμός στη χονδρεμπορική αερίου – Οι ποσότητες του TAP πιέζουν τις τιμές – Ποιές εταιρείες “κάνουν παιχνίδι”


Στα βήματα του... Τζορτζ Μπους ο Μάικ Πομπέο - Η φιλοξενία στα Χανιά | in.gr\nΟ Τζορτζ Μπους ο πρεσβύτερος έγινε το 1991 ο δεύτερος εν ενεργεία αμερικανός πρόεδρος που επισκέφτηκε επίσημα την Ελλάδα για αν απολαύσει τη φιλοξενία της οικογένειας Μητσοτάκη στα Χανιά.\nΤην ιστορία άλλωστε εξιστορούσε αργότερα η σύζυγος του τότε έλληνα πρωθυπουργού που τον κατέπληξε με τις συνταγές και τα περίφημα ντολμαδάκια της.\nΤα κομπλιμέντα για την μαγειρική στην Μαρίκα Μητσοτάκη είναι διαδοχικά και η ίδια σε βιβλίο που εξέδωσε αργότερα αποκάλυψε τα παραλειπόμενα του ιστορικού δείπνου.\n«Έξι μήνες αργότερα, ο αμερικανός πρόεδρος συναντά την Ντόρα Μπακογιάννη στο Παρίσι κατά τη διάρκεια ομιλίας του προέδρου της Σοβιετικής Ένωσης Μιχαήλ Γκορμπατσώφ, της λέει όλο απορία: Το λάδι που θα μου στέλνατε δεν έχει φτάσει ακόμα» αναφέρει στο βιβλίο της.\nΣτις φλόγες για την επίσκεψη Μπους στην Ελλάδα\nΣτα Χανιά επικρατούσε ηρεμία αλλά στην υπόλοιπη χώρα επικρατούσε αναβρασμός.\nΤα επεισόδια στη κέντρο της Αθήνας με τις αλλεπάλληλες συγκρούσεις διαδηλωτών και αστυνομικών έκαναν τότε τον γύρο του κόσμου μέσω των διεθνών ειδησεογραφικών πρακτορειών.\nΟ Τζορτζ Μπους πάντως ήταν πολύ μακριά από όλα αυτά. Στα Χανιά στο ίδιο σπίτι που έφτασε χτες το βράδυ και ο υπουργός Εξωτερικών των ΗΠΑ, Μάικ Πομπέο.\nΗ ξενάγηση του ζεύγους Πομπέο στα Χανιά\nΣε σχέση με το τότε, το μόνο που δεν άλλαξε είναι η εξαιρετική θέα από την είσοδο και τις βεράντες του σπιτιού.\nΌλοι πλέον με μάσκες στα πρόσωπα, λόγω κοροναϊού, η πρώτη επίσκεψη γίνεται στη βεράντα.\nΟικοδεσπότες αυτή η φορά ο Κυριάκος Μητσοτάκης και η σύζυγός του, Μαρέβα, με μια άνετη παντελόνια, ένα λευκό πουκάμισο και πέδιλα.\nΜε μαύρο φόρεμα και μια πασμίνα στους ώμους, για την ψύχρα, η Σούζαν, γυναίκα του Μάικ Πομπέο απόλαυσε με τον σύζυγό της τη θέα των Χανίων.\nΣχετικά άρθρα: ➤ Κρητικά εδέσματα στο γεύμα εργασίας Μητσοτάκη – Πόμπεο ➤ Τι έφερε ο Πομπέο στην Ελλάδα – Το παρασκήνιο της επίσκεψής του ➤ Δείτε την τεράστια αμερικανική πλωτή βάση που θα βρίσκεται μόνιμα στη Σούδα [εικόνες-βίντεο]


Συρία: 275.000 σύν… εκτοπισμένοι σε μια βδομάδα… – xyth.gr\nΠερισσότεροι από 275.000 άνθρωποι έχουν εκτοπισθεί, εξαιτίας της τουρκικής επίθεσης που άρχισε την περασμένη εβδομάδα στη βορειοανατολική Συρία, ανακοινώθηκε από την υπό τους Κούρδους αρχή που ελέγχει την περιφέρεια αυτή.\nΣτον αριθμό αυτό, περιλαμβάνονται περισσότερα από 70.000 παιδιά, προστίθεται στη δήλωση. Ο Tούρκος πρόεδρος Ρετζέπ Ταγίπ Ερντογάν υπογράμμισε σήμερα πως η τουρκική επίθεση στη βόρεια Συρία θα συνεχισθεί μέχρι «να επιτευχθούν οι στόχοι της», παρά τις εκκλήσεις της Ουάσινγκτον, για να τερματισθεί.\n«Θα συνεχίσουμε τον αγώνα μας (…), μέχρι να επιτευχθούν οι στόχοι μας», δήλωσε ο Ερντογάν σε ομιλία του από το Μπακού, που αναμεταδόθηκε από την τηλεόραση.\n«Ο Ερντογάν πραγματοποιεί αυτές τις επιθέσεις από το νεκροκράβατό του (…) Η ζωή του Ερντογάν ίσως να μη τελειώσει σε εβδομάδες, αλλά θα έχει τελειώσει σε μήνες».\nΑυτό δήλωσε στο κουρδικό πρακτορείο ειδήσεων ANF ο Σάμπρι Οκ, εκτελεστικό μέλος του συμβουλίου της Ένωσης Κοινοτήτων Κουρδιστάν (KCK). Ο ίδιος πρόσθεσε ότι ο λαός της Τουρκίας δεν κερδίζει τίποτα από την επεκτατική και επιθετική πολιτική του Ερντογάν.\n»Ως εκ τούτου, δεν μπορεί να παίξει ένα ρόλο στη Συρία, ενάντια σε Ρωσία και στις ΗΠΑ.\n»Στην πραγματικότητα, ο Ερντογάν έχει χάσει».


Η ΑΘΕΪΑ ΕΙΝΑΙ ΑΡΕΤΗ: Διάλεξη στο Nosotros: Από τον Μηχανιστικό στον Διαλεκτικό Υλισμό\nΑναρτήθηκε από Άθεος στις 1:37 μ.μ.\nΤα 3 τελευταία χρόνια βλέπουμε ότι δεν είναι μόνο η θρησκεία που εκμεταλλεύεται, χειραγωγεί περιορίζει την ελευθερία και γενικά εξευτελίζει τον άνθρωπο!\nΝομίζω το χρήμα και το καπιταλιστικό σύστημα έχει περισσότερη δύναμη απ'τη θρησκεία.\nΗ διαφορά μεταξύ Ντειισμού και ουμανισμού ποιά είναι?\nΠρέπει να περνάω απ'την Βικεπαίδεια κάθε φορά που σε διαβάζω:))\n8 Απριλίου 2013 - 7:00 μ.μ.\nΓράφεις «το καπιταλιστικό σύστημα έχει περισσότερη δύναμη απ' τη θρησκεία» και θα είχες δίκιο αν μέσα στο καπιταλιστικό σύστημα αυτά τα δυο ήταν αποκομμένα και όχι οι δυο όψεις του συστήματος. Προφανώς σου διαφεύγει το γεγονός ότι η «Εκκλησία» μέσα από την οποία εκπροσωπείται η θρησκεία, είναι μέρος του κοινωνικού συστήματος, είναι η ψυχή του, αφού αυτό υπηρετεί. Πάντα η Εκκλησία ήταν η πιο αντιδραστική δύναμη που εξυπηρετούσε πανάθλιους σκοπούς (βλέπε Βυζάντιο, Άλωση, Τουρκοκρατία, Διαφωτισμός, Επανάσταση του 1821, Κατοχή, Χούντα, σημερινή κρίση, όπου η Εκκλησία απειλεί με την Γενεύη την Ελλάδα αν η τελευταία της επιβάλει φορολογία στα έσοδά της).\nΟ Ουμανισμός είναι αποτέλεσμα της καθιέρωσης των πανανθρώπινων ιδεών εκδηλώνοντας την επιθυμία του ανθρώπου να γνωρίσει τη φύση όσο και να αποκαταστήσει τις καθολικές αξίες της αρχαίας Ελλάδας και τη σχέση που έχει η φύση με τον ίδιο. Οι τελευταίες είναι νατουραλιστικές τάσεις που εμφανίστηκαν σαν αντίδραση στη θρησκευτική καθεστηκυία τάξη του μεσαίωνα, στρέφοντας το βλέμμα του ανθρώπου από τον ουρανό στη φύση και τα ατομικά του προβλήματα.\nΤότε εμφανίστηκε ο Ντεϊσμός σαν φυσική θρησκεία την περίοδο του Διαφωτισμού. Απαλλάχτηκε από τα δεσμά της παράδοσης και της πρόληψης και αντιλήφθη τις υποχρεώσεις του προς τα δικαιώματα του ανθρώπου. Για κάποιους, ο θεός ήταν απλά ένα διακοσμητικό στοιχείο που έδωσε την πρώτη ώθηση και έκτοτε βρίσκεται στην μακαριότητά του. Για κάποιους άλλους, που απέρριψαν και τον Ντεϊσμό, δεν υπήρχε καν!\n9 Απριλίου 2013 - 7:46 μ.μ.\nΒρέθηκα πριν λίγες μέρες στην Ιερά Μητρόπολη του νησιού για κάτι χαρτιά και έμεινα ά-φωνη απ'την χλιδή του κτηρίου!\nΤι βελούδινα χαλιά,και κουρτίνες τι σκαλιστά έπιπλα μασίφ ανεκτίμητης αξίας όλα τα αντικείμενα διαλεγμένα που έτριβα τα μάτια μου.\nΕπρεπε να'χα φωτό να δεις τον πραγματικό καπιταλισμό σ'ολο του το μεγαλείο!\n10 Απριλίου 2013 - 5:50 μ.μ.\nΧαίρομαι που το παρατήρησες zoyzoy.\nΤώρα πες μου, γιατί όταν μπαίνει εκεί ένας πιστός, δεν συνειδητοποιεί τον πλούτο αυτό και του φαίνονται όλα τόσο φυσιολογικά και άγια;\nΝα, αυτό λέγεται αλλοτρίωση!\nΝα βλέπεις το μαύρο σαν άσπρο.\n12 Απριλίου 2013 - 7:56 μ.μ.\n13. Ομολογητές, Συνομολογητές και λοιπές αντιδημοκρατικές παρατάξεις εν δράσει - Άτομα που προπηλακίζουν, βρίζουν, απειλούν, χειροδικούν και γενικά συμπεριφέρονται επιθετικά και με αγένεια, σε όσους δεν συμμερίζονται τις ιδέες το...\nΕπιστήμη και θρησκεία (50)


Άρμα μάχης εναντίον Skoda Yeti σημειώσατε… (Video) – carzine.gr\nΆρμα μάχης εναντίον Skoda Yeti σημειώσατε... (Video)\nΆρμα μάχης εναντίον Skoda Yeti σημειώσατε… (Video)\nΚατά καιρούς βλέπουμε διάφορα παράξενα ατυχήματα (συνήθως από Κίνα ή Ρωσία) όμως αυτό είναι πραγματικά από τα πιο περίεργα.\nΤο περιστατικό που έγινε (που αλλού;) στην Ρωσία καταγράφει on board κάμερα ενός αυτοκινήτου. Όπως βλέπουμε σε μία διασταύρωση έχει διακοπεί η κίνηση στο ένα ρεύμα για να περάσει ένα κομβόι από στρατιωτικά άρματα.\nΚαι ενώ όλα εξελίσσονται ομαλά, ο οδηγός ενός από τα άρματα αποφασίζει να πάρει λίγο πιο ανοιχτά την στροφή, και στην συνέχεια, καθώς προσπαθεί να “διορθώσει” κάνει ένα μεγαλοπρεπές παντιλίκι, χτυπώντας με δύναμη στο πλάι ένα άτυχο Skoda Yeti που βρισκόταν στον διάβα του.\nΗ σύγκρουση ήταν τόσο σφοδρή που καταστράφηκε όλη η αριστερή πλευρά του Skoda ενώ άνοιξαν και οι αερόσακοι. Πάντως κανείς δεν τραυματίστηκε σοβαρά, και το μόνο που έμεινε ήταν η τρομάρα του οδηγού του επιβατικού. Και βέβαια τα χιλιάδες views που συγκεντρώνει το video κάνοντας τον γύρο του Διαδικτύου.\nΣε αυτό το άρθρο:Skoda Yeti, Video, Άρμα μάχης, ατύχημα, Ρωσία